17.04.2018 14:00 152\nAzərbaycan üçün Ermənistanda Qərb, yoxsa Rusiyayönümlü hakimiyyətin olması daha sərfəlidir? – DEPUTATDAN ŞƏRH\nRusiya Ermənistan hakimiyyətini müdafiə etdiyi müddət ərzində ölkədə keçirilən etiraz aksiyaları lokal xarakter daşıyacaq.\nBunu TopXeber.Az-a Milli Məclisin deputatı Elman Nəsirov İrəvanda Serj Sarkisyanın Baş nazir vəzifəsinə seçilməsinə etiraz əlaməti olaraq keçirilən aksiyalara münasibət bildirərkən deyib.\nOnun sözlərinə görə, Rusiya S. Sarkisyanı müdafiə etdiyi müddət ərzində etirazlar lokal xarakter daşıyacaq və aksiyaların S. Sarkisyanı hakimiyyətdən uzaqlaşdırmaq potensialı çox aşağıdır: “Hər halda indiki reallıq ondan ibarətdir ki, Ermənistana ən güclü təsir imkanları olan ölkə Rusiyadır”.\nMillət vəkili hesab edir ki, S. Sarkisyanı hakimiyyətə gətirən xarici qüvvə ondan imtina etdiyi vaxt xalqın etirazları yeni fəqrli bir keyfiyyət müstəvisində özünü göstərə bilər: “Hadisələrin gedişatı göstərir ki, hələlik Sarkisyanın hakimiyyətdən uzaqlaşdırılması limiti tükənməyib. Sarkisyanı hakimiyyətə gətirən xarici qüvvə ondan imtina etməyib. Ancaq bu, istənilan zaman baş verə bilər”.\nQərbin İrəvanda keçirilən aksiyalarda əlinin olub-olmaması məsələsinə gəlincə, E. Nəsirov qeyd edib ki, Ermənistan Avropa İttifaqı ilə hərtərəfli və genişləndirilmiş partnyorluq razılaşması adlı sənədi imzaladıqdan sonra Avropanın bu ölkəyə müdaxilə imkanları artmaqdadır.\nHəmsöhbətim “Azərbaycan üçün Ermənistanda Qərb, yoxsa Rusiyayönümlü hakimiyyətin olması daha sərfəlidir” sualına cavab olaraq bildirib ki, rəsmi Bakı bu ölkədə praqmatik hakimiyyətin olmasını arzu edir: “Həmin praqmatik hakimiyyət fərqində olmalıdır ki, Azərbaycan ərazilərini 20 ildən artıq işğalda saxlamaq Ermənistanı xoşbəxt etməyib və bu ölkə dünyanın ən kasıb və bədbəxt ölkələri sırasındadır. Belə olan vəziyyətdə nəticə ilə deyil, səbəblərlə mübarizə aparmaq lazımdır. Səbəb isə işğal faktının özüdür. Buna görə də Ermənistanda Qərb və ya Rusiyayönümlü deyil, elə bir yönümlü siyasətçi olmalıdır ki, öz ölkəsinin gələcəyini düşünsün. Bu gələcək isə işğala son qoymaqdan keçir”.\nDeputat diqqətə çatdırıb ki, Ermənistan rəhbərliyinin həyata keçirdiyi işğalçılıq siyasətinin məntiqi nəticəsi olaraq bu ölkə hərbi, iqtisadi, siyasi və humanitar sahələrdə böhran yaşayır: “ Rəsmi Yerevan bu siyasətindən əl çəkmədiyi müddət ərzində Azərbaycan dövləti məqsədyönlü şəkildə Ermənistana münasibətdə təcrid siyasətini daha gücləndirəcək. Ermənistan hazırda enerji, iqtisadi, nəqliyyat sahələrində tam təcrid vəziyyətinə salınıb, heç bir regional layihədə iştirak edə bilmir. Bu amillər Ermənistanda iqtisadi vəziyyəti daha da kəskinləşdirir. Bu da öz növbəsində ölkədə siyasi böhranın dərinləşməsi üçün şərait yaradır”.\nE. Nəsirovun sözlərinə görə, Ermənistanda Serj Sarkisyanın qondarma siyasi islahatlar keçirib öz hakimiyyətinin dövrünü uzatmaq istəyi cəmiyyətdə böyük narahatçılıqla qarşılanıb: “Sarkisyan prezident vəzifəsi ilə vidalaşsa da parlament respublikasında daha böyük səlahiyyət imkanları olan Baş nazir kürsüsünü ələ keçirmək niyyətindədir. Xalq bu rejimin əlindən bezib, çünki xalq iqtisadi fəlakətlə üz-üzə qalıb, köç etməkdədir və övladlarının gələcəyinə inanmır. Xalqın etirazlarının motivləri başa düşüləndir. Sarkisyan uzun müddət xalqını aldadırdı ki, Dağlıq Qarabağ problemi var xərclərin böyük hissəsi ordunun gücləndirilməsinə ayrılır. Lakin aprel döyüşləri Ermənistan ordusunun acizliyini bütün dünyaya göstərdi. Buna görə də Sarkisyanın hərbi sahədə də öyünməyə əsası yoxdur”.\nİrəvanda etiraz aksiyalarının bir neçə inkişaf ssenarisinin nəzərdə tutulduğunu deyən millət vəkili qeyd edib ki, variantlardın birinə əsasən, etirazlar lokal xarakter daşıyacaq, İrəvandan başqa regionlara sirayət etməyəcək: “ Daha qorxulu ssenari aksiyaların geniləşnərək bölgələri də əhatə etməsidir. Belə olan halda Ermənistanda dövlət çevrilişi ilə bağlı real vəziyyət formalaşa bilər. Ermənistanda hadisələrin istənilən inkişaf ssenarisi mümkündür, çünki bu ölkə müstəqil deyil”.


Ana sehifə Nominasiyalar Müsabiqə 2012 Elektron Tədris Resursları Fənlərin tədrisində İT-dən istifadə üzrə ən yaxşı metodika Tarix turniri-7s\nTarix turniri-7s.pptx (1937 baxış)\nbaxılıbRuhangiz59, iyun 15, 2012\nnomınant seçldıyıniz üçün sızı təbrik edırəm.maraglı işdır.ugurlar.\nÇox sağolun ,Rühəngiz müəllimə.Səbirsizliklə gözləyirəm,kim qalib gələcək.\nbaxılıbesger1977, iyun 1, 2012\nMüəllimə sizə bir daha uğurlar arzulayıram. Əsgər müəllim\nÇox sağolun,Əsgər müəllim.\nTəbrik edirəm sizi. Uğurlar sizə!\nTəbrikinizə görə çox sağolun,minnətdaram.Sizə də uğurlar arzulayıram.\nbaxılıbGulnara-27, may 30, 2012\nSizi tebrik edirem bu gergin mubarizede secildiyiniz ucun hemise uqur sizinle olsun\nGülnarə xanım ,çox sağolun.sizlərə də həyatda uğurlar diləyirəm.\nÇox sağolun,mən də hamıya uğurlar arzulayıram.\n39№-li məktəb Cavadova Elba\nbaxılıbelba, may 30, 2012\nHörmətli Gülbəniz müəllimə,dərsinizi izlədim,xoşuma gəldi sizə uğurlar\nÇox minnətdaram,qələbəyə ümid edirəm.\nÇox sağolun ,sizə də uğurlar arzulayıram.\nbaxılıbramiz.nasirov, may 18, 2012\nGulbeniz xanim, Sizin hazirladiginiz model cox xosuma geldi, hemde onu qeyd edim ki, Cin medeniyyetine aid olan isle bu is arasinda Sizde xeyli musbet inkisaf sezilir.\nBu isinizde en xos cehet odur ki, sagirdleri aciq suallarin komekliyi ile sablondan azad edirsiniz ve belelikle onlarda yaradici ve mentiqi tefekkurun inkisafi ucun zemin yaranir.\nSize ugurlar arzulayiram, umid edirem bu kimi isleriniz davamli olacaq ve Size ugurlar arzulayiram.\nHormetle Ramiz Nasirov\nFikrinizə görə minnətdaram.Keçən yayda 3 ay yalnız kompyüter proqramlarında işləməyi öyrənmişəm.Və onlayn dərslər bu işdə yardımçım olub,indi ofis proqramlarından əlavə bir çox proqramda işləməyi bacarıram.Materialların çoxunu öz bloqumda yerləşdidirəm,bundan əlavə beynalxalq portalda bloqumda Azərbaycan tarixi,mədəniyyəti ,gözəlliyi haqqında geniş məlumat verir,məqalələr yazıram.Hazırladığım işlər çoxdur.Keçən il bir neçə ış qəbul olunduğu üçün ,bu ildə qaydaları oxumadan birinci bu işi göndərdim,bir çox işimi göndərmək istərdim.Heyif ki qayda qaydadır.\nbaxılıbƏzim1, may 12, 2012\nDərsiniz çox maraqlı hazırlanıb uğurlar\nŞagirdlərim belə hazırlanan yarışı çox sevir.İndi 2-ci yarımilin yekunu ilə əlaqədar yenə də hazırlaşırlar,bütün mövzuları təkrarlayırlar.Əvvəllər əgər onları təkrar etməyə məcbur edirdimsə,indi özləri qalib gəlmək üçün təkrarlayırlar.\nbaxılıbAzerbaycanim, may 11, 2012\nMen de tarix muellimi kimi, sizin isinizi cox beyendim. Ela hazirlamisiniz, ugurlar size!\nİşimi bəyəndiyinizə sevindim.Sizə də uğurlar arzulayıram.\nbaxılıbGulnara-27, aprel 16, 2012\ndersiniz cox maraqli idi uqurlar\nMinnətdaram,Gülnarə müəllimə.Sizə də uğurlar arzulayıram.\nbaxılıbTuran7, aprel 9, 2012\nGülbəniz müəllimə, cox gözəl,çox maraqlı dərs hazırlamısınız.Ona görə siz də qalib olmağa layiqsiniz.UGURLAR! Hörmətlə Ülkər müəllimə.\nTəşəkkür edirəm Ülkər müəllimə,sizə də uğurlar arzulayıram.\nbaxılıbQacaq, aprel 6, 2012\nBəli Gülbəniz müəllimə elədir çox təssüfki yalnız 1 iş göndərmək mümkündür!Hər halada yenə uğurlar!\nbaxılıbQacaq, aprel 5, 2012\nsize ve sizin butun isleriniz ugurlar arzu edirem\nhormetle Elvin müəllim (Əliyev)\nÇox sağolun Elvin müəllim,sizə də uğurlar arzulayıram.Müsabiqəyə bir neçə işimi göndərmək istərdim,lakin hər iştirakçıya 1 iş göndərmək cavabı gəlir.


Azərbaycan manatla xarici borc ala biləcək\n17 İyun 2017 08:00 (UTC+04:00)\nAzərbaycana milli valyutada xarici borc təklif olunur. Belə ki, Qara Dəniz Ticarət və İnkişaf Bankının (QDTİB) prezidenti İhsan Uğur Delikanlı Azərbaycanda layihələrin manatla maliyyələşdirilməsində maraqlı olduqlarını bildirib. Onun sözlərinə görə, bu proses QDTİB tərəfindən manat istiqrazlarının buraxılışı yolu ilə mümkün ola bilər.\nİ. Delikanlı qeyd edib ki, bu cür iş 3 ölkədə həyata keçirilir: “Hazırda biz bu məsələ ilə bağlı Azərbaycanın Maliyyə Bazarlarına Nəzarət Palatası ilə birgə çalışırıq. İstiqrazların buraxılış həcmi onlara olan tələbatdan asılı olacaq”.\nİqtisadçılar təklifi ölkəmiz üçün müsbət qiymətləndirirlər.\nİqtisadçı-ekspert Cəfər İbrahimli bildirdi ki, Qara Dəniz Ticarət və İnkişaf Bankı üzv ölkələrdə xarici ticarəti dəstəkləməyə xüsusi diqqət yetirir: “QDTİB Azərbaycanda da bir bankda iştirak edir. Əgər manatla istiqraz buraxıb vəsait cəlb etməyi düşünürsə, bu, ölkəmiz üçün həm mümkün, həm də məqbul variantdır. Yəqin ki, həmin istiqrazların Azərbaycanın daxili bazarında buraxılması düşünülür. Çünki xarici bazarda buraxılacaqsa, xarici valyutada olmalıdır. QDTİB manatla istiqraz buraxıb, həmin vəsaiti cəlb edib, daha sonra Azərbaycan bazarında hansısa layihələrin maliyyələşdirilməsinə yönəldəcək”.\nİqtisadçı əlavə etdi ki, belə bir böyük təşkilatın Azərbaycan daxilində istiqraz buraxması ilk növbədə bazara yeni maliyyə alətinin gəlməsi üçün vacibdir: “İkincisi, bunun daha böyük layihələrə yönəldilməsi baxımından əhəmiyyəti var. QDTİB bəlli miqdarda istiqraz buraxıb, iqtisadi subyektlərdən manat vəsaitini cəlb edib, onu daha böyük layihələrin maliyyələşməsinə yönəldəcəksə, bu, Azərbaycan iqtisadiyyatına müsbət elemetlər gətirəcək”.\nİqtisdi və Sosial İnkişaf Mərkəzinin eksperti Rəşad Həsənov bildirdi ki, manatla borclanma ölkəmiz üçün maliyyə sabitliyi və gələcəkdə öhdəliklərin yerinə yetirilməsi baxımından müsbət haldır: “Bu gün Azərbaycanda iqtisadi subyektlər daha çox manatla borclanmağa üstünlük verirlər. Qara Dəniz Ticarət və İnkişaf Bankı istiqraz emissiyasını Azərbaycanda edəcək. Bu isə o deməkdir ki, yığımların dövriyyə cəlb olunmasının birbaşa iştirakçısına çevriləcək.\nBu gün bank sektoruna müəyyən qədər inamsızlıq yarandığı üçün vətəndaşlar vəsaitlərini banklarda saxlamaqda maraqlı deyillər. Belə bir qlobal qurumun daxili bazarımıza inteqrasiya olunması dövriyyədən kənarda vətəndaşlarda cəmlənmiş yığımların investisiya prosesinə cəlb olunmasına müəyyən dəstək verəcək. Bu baxımdan Qara Dəniz Ticarət və İnkişaf Bankının Azərbaycanda layihələrin manatla maliyyələşdirilməsi müsbət addımdır. Azərbaycanın hazırkı maliyyə vəziyyəti baxımından da borclanmağa ehtiyacı var. Borclanmanın manatla olması daha praqmatik investisiya layhəsinin və borclanmanın həyata keçirilməsinə imkanlar yaradır”.


TRAMPLA BAĞLI YENİ ŞOK İDDİA - Koenin etirafı ABŞ-ı qarışdırdı: "Tapşırdı ki, bu barədə Konqresə yalan ifadə verim"\n18 Yanvar 2019 - 21:41\nTRAMPLA BAĞLI YENİ ŞOK İDDİA- Koenin etirafı ABŞ-ı qarışdırdı: "Tapşırdı ki, bu barədə Konqresə yalan ifadə verim"\n“ABŞ prezidenti Donald Tramp keçmiş hüquqşünası Maykl Koenə göstəriş verib ki, “Trump Tower”in Moskvada inşası layihəsinə dair aparılan danışıqlar barədə Konqresə yalan ifadə versin”.\nBu qalmaqallı iddia ilə “BuzzFeed News” ABŞ-da bu işi araşdıran hüquq-mühafizə orqanlarındakı mənbələrinə istinadən məlumat yayıb. Mənbə bildirib ki, Koen bunu xüsusi prokuror Robert Müllerə danışıb. Koen prokurora deyib ki, Tramp ondan məlum layihə ilə bağlı Rusiya tərəfi ilə danışıqların əslində olduğu tarixdən bir neçə ay əvvəl başa çatdığını deməyi xahiş edib.\n“BuzzFeed” yazır ki, Müllerin komandası əvvəlсə bu məlumatı “Trump Organization”dakı əməkdaşlardan və şirkətin elektron poçtundan əldə ediblər. Sonradan xəbəri Maykl Koen də təsdiqləyib.\nMənbə onu da qeyd edib ki, seçkiöncəsi kampaniya zamanı Tramp Moskvadakı “Trump Tower” layihəsi ilə bağlı Koenlə ən azı on dəfə görüşüb. Halbuki Tramp Rusiyada biznes maraqlarının olması barədə iddiaları rədd edirdi.\nMəqalədə qeyd olunur ki, Moskvadakı layihə barədə oğul Donald Tramp və İvanka Tramp da məlumatlı olub. Ən maraqlısı isə odur ki, Tramp Koendən Putinlə görüşmək üçün Rusiyaya səfərini təşkil etməyi xahiş edib.\nAğ Ev və “Trump Organization” “BuzzFeed”in məsələ ilə bağlı sorğusunu cavablandırmayıb. Eyni zamanda xüsusi prokuror Müller də və Koen özü də bu sualları cavabsız qoyub.\nNümayəndələr Palatasının kəşfiyyat komitəsinin sədri Adam Şiff “Twitter”də yazıb ki, bu gün bu, Trampa qarşı yönələn ən ciddi ittihamdır: “Bunun doğru və yalan olduğunu müəyyənləşdirmək üçün lazım olan hər şeyi edəcəyik”.\nCNN-in məlumatına görə, Barak Obamanın prezidentliyi dövründə baş prokuror olan Erik Holder bəyan edib ki, əgər “BuzzFeed”in məlumatı təsdiqlənərsə, Konqres impiçment prosedurunu başlatmalıdır.\nİvanka Trampın nümayəndəsi CNN-ə bildirib ki, məlum layihə barədə uzun müddət məlumatsız olub. Məlumatı olanda da bu məsələylə minimal həddə əlaqəsi olub.\nBundan əvvəl də Koen ABŞ prezidentinin “Playboy”un keçmiş modeli Karen Makduqala onunla münasibətləri barədə susmaq müqabilində pul ödədiyini açıqlamışdı. Dediyinə görə, Makduqala Trampın xahişi ilə ödəniş edib.\nKoen məhkəmədə bu hərəkəti ilə seçkiöncəsi kampaniyanın maliyyələşdirilməsinə dair qaydaları pozduğunu etiraf etmişdi. Tramp isə Koenin yalan danışdığını, özünü xilas etmək və mümkün qədər az cəza almaq üçün belə dediyini bildirmişdi.\nDemokrat Partiyasının Nyu-Yorkdan olan təmsilçiçi Cerrold Nedler isə bəyan etmişdi ki, Koenin modellə bağlı dedikləri sübut olunsa, bu, seçkiöncəsi kampaniyanın maliyyələşdirilməsinə dair pozuntu və impiçment üçün əsas sayıla bilər.\nQeyd edək ki, Maykl Koen 12 il Donald Trampın şəxsi hüquqşünası kimi çalışıb və 2018-ci ildə bu vəzifədən uzaqlaşıb. Uzaqlaşmamışdan bir ay əvvəl ona qarşı vergidən yayınma, seçki kampaniyasının maliyyələşməsindəki pozuntularla bağlı təhqiqat başladılıb. Ötən ilin avqustunda Koen Federal Təhqiqatlar Bürosuna təslim olub və istintaqla əməkdaşlığa razılıq verib. Dekabrda isə məhkəmə Koenin 3 il müddətinə azadlıqdan məhrum edilməsi barədə qərar çıxarıb.


Qulu Məhərrəmli: "Reket jurnalistika" həm jurnalistika adına, həm də hüquq adına ləkədir\n03 Dekabr 2016, 15:51 (GMT +4)\nBakı, 3 dekabr, SalamNews, A.İsgəndərova. ""Reket jurnalistikası" əslində jurnalistika faktı deyil. Onlar cəmiyyət üçün təhlükəli məlumatlar yayan, vətəndaşları mənəvi cəhətdən zədələyən, zorla, hədə yolu ilə insanlardan pul qoparmağa çalışan saxtakarlardır”.\nBu fikirləri SalamNews-a açıqlamasında tanınmış jurnalist, teleradio tarixinin tədqiqatçısı, professor Qulu Məhərrəmli bildirib.\nQ.Məhərrəmlinin sözlərinə görə, "reket jurnalistlər"ə qarşı tədbir görülməlidir. Bu tədbiri də Mətbuat Şurası deyil, hüquq mühafizə orqanları görməlidir.\n"İnsanlar var ki, artıq "reket jurnalistikasını" pul qazanmağın əlverişli yolu kimi qəbul edir. Mən ona görə də dövlət qrumlarının, hakimiyyətin reketlərə qarşı mübarizəsini dəstəkləyirəm. Onlar cəmiyyətin alaq otlarıdır. Bunları kökündən qopardıb atmaq lazımdır. Onlar həm jurnalistika adına, həm də hüquq adına ləkədir. Buna görə bunlara qarşı mübarizə aparmaq lazımdır. Amma heç bir halda normal tənqid yazan saytın, qəzetin bu bahanə ilə fəaliyyəti məhdudlaşdırıla bilməz. "Reket jurnalistlər" bəlidir. Cəmiyyətdə bunlar haqqında təsəvvür var. Onlara qarşı mübarizə aparmağı mən təqdirəlayiq hesab edirəm”, - deyə o bildirib.\nBu barədə SalamNews-a fikirlərini bildirən Bakı Dövlət Universitetinin (BDU) müəllimi Zeynal Məmmədlinin sözlərinə görə, "Reket jurnalistika"nın ümumiyyətlə mediaya aidiyyəti yoxdur: "Onlar yazmırlar, anonim informasiyalar hazırlayıb insanları hədələyirlər. Onlar mütəşəkkil, kriminal qruplaşma və ya jurnalist də ola bilərlər. Mən bu məsələni medianın problemi hesab etmirəm. Çünki həmin jurnalistika cəmiyyətdə heç bir ictimai rəy yarada bilməzlər. Cani nə qədər təhlükəlidirsə, bu cür jurnalistlər də cəmiyyət üçün o qədər təhlükəlidir və bunların hər ikisi də kriminal elementlərdir. Həqiqi jurnalistika ilə "reket jurnalistikası"nı bir-birindən ayırmaq lazımdır. Cinayətkarlığa "reket jurnalistika"sı adını qoymaq yanlışdır”.\nAzərbaycan jurnalistikasında Elnur Niftəliyev tərəfindən bir ilk\nBDU-da “Beynəlxalq Jurnalistika Məktəbi” layihəsinə start verilib


16:43 18-10-2019 125\n2018-ci ilin fevral ayında Cəlilabad rayon İcra Hakimiyyətinin başçısı Əziz Əzizov Yasamal rayonuna rəhbər təyin olunmasından ötən müddətdə xüsusi uğuru ilə fərqlənməyibdir.\nO, indiki həssas dönəmdə sakinlər arasında yeni narazılıq ocağı yaratmaqdadır. Bu barədə bir müddət bundan öncə aktualxeber.az saytında gedən ”Əziz Əzizov Yasamalda ciddi narazılıq yaradıb” və “Əziz Əzizov Yeni Yasamalı qarış-qarış satır” başlıqlı məqalələrdə söhbət açmışdıq.\nBu gün isə tikinti və söküntüləriylə məşhur olan bu rayonda Əziz Əzizovun “Sovetski”də müxtəlif maxinasiyalarla əldə etdiyi milyonlardan söhbət açacağıq.\n“Sovetski”də yeni söküntü bumu başlayandan isə icra başçısının adamları reket rolunda çıxış edirlər. Belə ki, Bakı şəhərinin Baş Planına uyğun olaraq 2014-cü ilin əvvəlindən başlayaraq Yasamal rayonunun “Sovetski” adlanan ərazisində işlərin birinci mərhələsində 26 hektardan çox sahəni əhatə edən ərazidə 4500-ə yaxın yaşayış və qeyri yaşayış obyektləri dövlət ehtiyacları üçün sakinlərlə əldə edilmiş razılığa əsasən satın alınıb. Söküntü işlərinin II mərhələsində isə 13 hektar ərazini əhatə edən 1920 evin sakinlərilə əldə edilmiş razılığa əsasən satın alındığı deyilir. Ə. Əzizov III mərhələdə 11 hektar ərazini əhatə edən söküntü ərazisində də işlərin davam etdiriləcəyini bu yaxınlarda bildirib. “Sovetski”də aparılan söküntü işlərində icra başçısına yaxın şəxslər fəal iştirak edirlər. Belə ki, ərazidəki xirda metal qalıqları belə Ə.Əzizovun adamları tərəfindən toplanır və bəzən o özü də bu prosesə nəzarət edir.\nBildirək ki, köçürülən ailələrə hər kvadratmetrə 1500 manat kompensasiya ödənilib. Ancaq məbləğin az olmasına etiraz edən, verilən vəsaitlə ev ala bilməyən xeyli sayda ailənin hələ də təyin olunan kompensasiyanı almadığı bildirilir. Onların bir çoxu hələ də ya qohumlarının evlərinə sığınıblar, ya da ucuz kirayələrdə yaşayırlar. Bu da “Sovetski”də yaşayan bir çox ailənin narazılığına və narahatlığına səbəb olub. Məhəllə sakinləri köçürüldükləri halda, verilən kompensasiya ilə yaşamaq üçün ev ala bilməyəcəklərindən, evsiz qalacaqlarından narahatdırlar. Çünki ərazidəki evlərin bir çoxunun sahəsi kiçik olduğundan, verilən kompensasiya ilə nəinki indi yaşadıqları mərkəz ərazilərdə, heç ucqarlarda belə normal şəraiti olan mənzil almaq mümkün deyil.\nSakinlərin sözlərinə görə, əraziyə göndərilən məsul şəxslər insanları aşağılamaqdan belə çəkinmirlər: “Hörmətli prezidentimiz, eləcə də birinci vitse-prezident Mehriban xanımın sadə insanlara nə qədər qayğı ilə yanaşdığının hər gün şahidi oluruq. Prezident dəfələrlə çıxışlarında da məmurlara xəbərdarlıq edib ki, özlərini xalqın ağası kimi deyil, xidmətçisi kimi aparsınlar. Ancaq əraziyə gələn İcra Hakimiyyətinin məsul şəxsləri vətəndaşların şikayətlərini dinləmək belə istəmirlər. Deyirik ki, bizə təklif olunan kompensasiya ilə ev almaq mümkün deyil. Deyirlər ki, “indiyədək quş damında yaşayırdınız, indi də gedin bir yer tapın yerləşin”.\nƏziz Əzizovun adamları bəzi sakinlərlə dil tapıb müxtəlif maxinasiyalar edərək dövlətin pullarını mənimsəyirlər. Əgər onlarla razılaşsan onda evin sahəsini iki qat artırırlar və əldə olunan əlavə vəsaitin yarısını birbaşa icra başçısının adamına verməlisən. Bu şərtlərə razılaşan yüzlərlə sakinin əliylə Ə. Əzizov dövlətin milyonlarla vəsaitini mənimsəmişdir.\nRedaksiyamızda bu yolla pul alan sakinlərin böyük bir siyahısı var. Birini oxucularımıza misal çəkə bilərik. Şahbazi 53A ünvanında yaşayan bir nəfərin heç bir sənədi olmayan cəmi 11 kv.m olan qanunsuz tikilisinə Ə.Əzizovun adamları 28.600 manat pul yazıblar və bu pulun yarısını elə bankdan götürən kimi İcra Hakimiyyətinin Emin adlı işçisi onun əlindən alıbdır.\nBundan başqa həmin ərazidə bir neçə adama eyni kodla pullar yazılaraq mənimsənilibdir. Həmin evlərin fotoşəkilləri və pul alan adamların siyahısını bu yaxınlarda dərc edəcəyik.


Qonşusuna qısqandı, arvadını öldürdü – İsmayıllıda qətl\n25 Mart 2015 - 07:20\nİsmayıllı rayonunda ölümlə nəticələnən qətl hadisəsi baş verib.\nStrateq.az Anspress-ə istinadən xəbər verir ki, hadisə səhər saat 10 radələrində İsmayıllı rayonunun Qurban Əfəndi kəndində qeydə alınıb.\n64 yaşlı kənd sakini Məhəmməd Əhməd oğlu Əhmədov həmkəndlisi 62 yaşlı Allahverdi Sədulla oğlu Rəhimovu və həyat yoldaşı 56 yaşlı Bahar Qəhrəman qızı Əhmədovanı güllələyərək öldürüb. O, ov tüfəgi ilə atəş açıb.\nAraşdırmalar zamanı hadisənin qısqanclıq zəminində baş verdiyi məlum olub. Məhəmməd Əhmədov arvadı ilə qonşusunun sevgili olmasından şübhələnib. çünki o, bir vaxtlar arvadı Bahar Əhməova ilə qonşusu Allahverdi Rəhimovu birlikdə görübmüş. Vaxtilə hansısa səbəbdən bunu araşdırmaq istəməyən qısqanc ər illər ötdükdən sonra haqq-hesab çəkmək istəyib.\nBu səbəbdən də, ov tüfəngilə silahlanıb və səhər-səhər kənddə, ATS kimi tanınan ərazidə camaatla birlikdə oturan Allahverdi Rəhimovun yanına gəlib. Silahı çəkib. “Sən məni ürəyimdən vurdun, indi mənim növbəmdir” deyərək qonşuların yanında Allahverdi Rəhimovu ürəyindən güllələyib.


“Star” Türkiyə və Azərbaycan iqtisadiyyatına mühüm fayda verəcək - XALQQAZETI.COM\n“Star” Türkiyə və Azərbaycan iqtisadiyyatına mühüm fayda verəcək\nTürkiyənin İzmir şəhərində “Star” zavodunun açılışını dövlətimizin bu istiqamətə həyata keçirdiyi uğurlu və uzaqgörən siyasətinin nəticəsi hesab edirəm. Bilirik ki, Azərbaycanla Türkiyə arasında bütün sahələrdə əlaqələrin dinamik şəkildə inkişafının göstəricisi olan Bakı—Tbilisi--Ceyhan neft, Bakı--Tbilisi-- Qars dəmir yolu, Bakı--Tbilisi-- Ərzurum və TANAP qaz kəməri layihələri regionda sülhün və təhlükəsizliyin təmin olunmasına öz töhfəsini verməklə yanaşı, xalqlarımızın rifah halının yaxşılaşdırılması baxımından da mühüm önəm daşıyır.\nBöyük qürur hissi ilə deyə bilərəm ki, bu gün Azərbaycanla Türkiyə XXI əsrin enerji tarixini birlikdə yazır. Oktyabrın 19-da qardaş ölkədə SOCAR-ın 6,3 milyard dollar kapitalla inşa etdiyi “Star” neft emalı zavodunun istifadəyə verilməsi Azərbaycan--Türkiyə strateji əməkdaşlığına mühüm töhfə olmaqla yanaşı, tərəflər arasında strateji əməkdaşlığın daha əlverişli zəmində genişlənməsinə imkan verəcək.\nXatırladaq ki, ümumi neft emalı gücü 10 milyon ton olan zavodun əsas xammalını SOCAR tədarük edəcək. Şirkətinin “Petkim” neft-kimya kompleksinin ərazisində inşa etdiyi bu müəssisəyə ilk neft yükü -- 80 min ton “Azeri Light” markalı neft artıq çatdırılıb. Layihənin həyata keçirilmə müddətində burada 20 min nəfərə yaxın işçi çalışıb. Zavod istehsala başlayanda isə burada 1100 nəfər işləyəcək və müəssisədə hər il 10 milyon ton xam neftin emal ediləcəyi gözlənilir.\nOnu da deyək ki, SOCAR 19,5 milyard dollarlıq investisiya paketi ilə Türkiyə tarixində ən böyük xarici sərmayəçidir. Həmçinin, “Star” neft emalı zavodu Türkiyədə özəl sektorun bir nöqtəyə qoyduğu ən böyük investisiya layihəsidir. Bu müəssisə Türkiyədə iqtisadiyyatın və sənayenin inkişafına töhfə verməklə strateji məhsulların istehsalında əhəmiyyətli rola malik olacaq. Belə ki, o, Türkiyənin idxaldan asılılığını azaltmaqla ölkə iqtisadiyyatına 1,5 milyard dollar əlavə gəlir gətirəcək.\nDövlətimizin başçısı İlham Əliyevin “Star Rafineri” neft emalı zavodunun açılış mərasimindəki çıxışını böyük zövq və diqqətlə dinlədim. Cənab Prezident 7 il bundan əvvəl Rəcəb Tayyib Ərdoğanla “Star”ın təməlini qoyduğunu xatırlatdı, iki qardaş ölkə arasındakı münasibətlərə xüsusi önəm verərək dedi: “Bu gün bu nəhəng layihənin açılışı onu göstərir ki, biz qarşımıza qoyduğumuz bütün hədəflərə uğurla çatırıq. Bir daha onu göstərir ki, belə nəhəng layihələrin icrası üçün Türkiyə və Azərbaycan liderlərində güclü siyasi iradə var. Bu layihənin həyata keçməsinin əsas səbəbi Türkiyə--Azərbaycan dostluğu, qardaşlığıdır”.\nPrezident İlham Əliyev çıxışında qardaş Türkiyəyə səfərindən məmnunluğunu diqqətə çatdıraraq, iki ölkə arasında əlaqələrin hazırda ən yüksək səviyyədə olduğunu qeyd etdi. Ötən ay Bakıda Azərbaycan Xalq Cümhuriyyətinin 100-cü ildönümü münasibətilə keçirilən möhtəşəm hərbi paradın Türkiyə-- Azərbaycan birliyinin sarsılmazlığının, bu birliyin əbədiliyinin təsdiqinə çevrildiyini də bildirdi.\nDövlət başçımız dedi: “Star Rafineri”nin yaradılması üçün Azərbaycan 6,3 milyard dollar yatırım edib. Növbəti mərhələdə əlavə 700 milyon dollar yatırım ediləcəkdir. Bu, bizim xaricə qoyduğumuz ən böyük yatırımımızdır və bu, təbiidir. Eyni zamanda, biz digər önəmli layihələri birlikdə həyata keçirdik. Bunların hər biri özlüyündə nəhəng bir layihədir və nəinki ölkələrimiz, xalqlarımız üçün, bölgə, dünya, Avrasiya üçün çox böyük önəm daşıyır. Türkiyə və Azərbaycan birgə səylərlə güclü siyasi iradə nümayiş etdirərək Avrasiyanın enerji və nəqliyyat xəritəsini yenidən cızır”.\nMən Türkiyə Prezidenti Rəcəb Tayyib Ərdoğanın açılış mərasimində dediyi fikirlərə də diqqət çəkmək istəyirəm. O, “Star” neft emalı zavodu ilə Azərbaycanın qardaşlıq əlaqələrinin strateji miqyasının daha da gücləndiyini xüsusi vurğulayaraq, Türkiyə və Azərbaycanın liderliyi ilə reallaşdırılan hər bir layihənin ölkələrimizin regional gücə çevrilmək qabiliyyətini qüvvətləndirdiyini xatırlatdı: “Dünyanın ticarət müharibələri və böhranlarla sarsıldığı bir dövrdə bir-bir açılışını etdiyimiz bu layihələrin ölkələrimizi həm ayrılıqda öz qayələrinə, həm də ortaq hədəflərinə yaxınlaşdırdığına inanıram. ...Son 30 ildə həyata keçirilən ən böyük real sektor sərmayəsi olan “Star” neft emalı zavodu Avropa, Yaxın Şərq və Şimali Afrika bölgələrində ən böyük neft müəssisələrindən biri olaraq, inşallah, uğurla fəaliyyət göstərəcək”. R.T.Ərdoğan vurğuladı ki, bu müəssisə Türkiyə və Azərbaycan iqtisadiyyatlarına mühüm fayda verməklə yanaşı, həm də Egey bölgəmizin rifahını yüksəltmiş olacaq.\nSOCAR prezidenti Rövnəq Abdullayev “Azərbaycan -- Türkiyə dostluğu sarsılmazdır” sözlərini xatırladaraq diqqətə çatdırdı ki, indiyə qədər müxtəlif layihələrə yatırılan sərmayələr nəticəsində şirkət Türkiyənin ən böyük investoruna çevrilib. O, xüsusi olaraq vurğuladı ki, prezidentlərimizin dəstəyi, himayəsi olmasaydı, bu layihəni daim diqqət mərkəzində saxlamasaydılar, dəyərli tövsiyələrlə bizə doğru yol göstərməsəydilər bu uğur qazanılmazdı.\nBu möhtəşəm layihənin reallaşdırılması Azərbaycan --Türkiyə qardaşlığının əbədi və sarsılmaz olduğunu bir daha nümayiş etdirdi. Mən inanıram ki, Türkiyədə ən böyük investisiya qoyuluşu olan “Star Rafineri” zavodu Azərbaycanın böyük iqtisadi gəlir əldə etməsinə şərait yaradacaq. Müəssisənin işə düşməsi SOCAR-ın və Azərbaycan dövlətinin gəlirlərini artıracaq. Bu gəlirlərdən səmərəli istifadə olunması, onların yenidən önəmli sahələrə yatırılması ölkəmiz üçün böyük faydalar verəcək.\n22 Oktyabr 2018 11:52 - İQTİSADİYYAT


Fermer təsərrüfatının rəhbəri: Prezidentin qarşıya qoyduğu vəzifələr bizi daha səylə işləməyə sövq edir - AZƏRTAC – Azərbaycan Dövlət İnformasiya Agentliyi\nQaxda barama, tütün və fındıq istehsalının inkişafı məsələlərinə dair respublika müşavirəsində Prezident İlham Əliyevin dərin məzmunlu nitqini böyük diqqətlə dinlədim. Dövlətimizin başçısı təkcə baramaçılıq, tütünçülük və fındıqçılıq sahələrinin deyil, bütövlükdə kənd təsərrüfatının daha da inkişafı ilə bağlı dəyərli fikirlərini bölüşdü və bizi işlədiyimiz bütün sahələrdə səylə çalışmağa, məhsul bolluğu yaratmağa həvəsləndirdi.\nBu sözləri AZƏRTAC-a müsahibəsində respublika müşavirəsinin iştirakçısı, Lənkəran rayonunda fəaliyyət göstərən “Yaşıl çay” Fermer Təsərrüfatı MMC-nin direktoru Araz Yaqubov deyib.\nRespublika müşavirəsində dövlətimizin başçısının ənənəvi və ixracyönümlü sahələrdən olan baramaçılığın inkişafına da toxunduğunu vurğulayan A.Yaqubov qeyd edib ki, Prezident İlham Əliyev nitqində 30 rayonda barama istehsal olunduğunu bildirib. Gələn il 500 ton barama tədarükü gözlənilir. 2025-ci ildən isə bu həcmin 6 min tona çatdırılması mümkündür.\nFermer deyib: “Bu, qarşımıza mühüm vəzifələr qoyur. Biz də çalışacağıq ki, bu vəzifələrin yerinə yetirilməsi üçün əlimizdən gələni əsirgəməyək. Ötən il ölkəyə gətirilən 1,5 milyon tut tingindən 10 min 150 ədədi “Yaşıl çay” fermer təsərrüfatında əkilib. 1,2 hektarda salınan tut bağı yüksək aqrotexniki qulluq sayəsində sürətlə inkişaf edir. Yaxın gələcəkdə daha 40 min tut tingi əkməyi nəzərdə tutmuşuq. Bütün bunlar baramaçılığın yem bazasının təşkilinə imkan verəcək. Bu isə nəticədə bol məhsula gətirib çıxaracaq”.\n“Təsərrüfatımız əsasən çayçılıq üzrə ixtisaslaşsa da, çalışacağıq ki, çay emalı müəssisəsi kimi, yaş barama emalı müəssisəsi də quraq. Bu isə yeni iş yerlərinin yaradılmasına, ölkəyə daha çox valyuta gətirilməsinə səbəb olacaq. Bir sözlə, Prezidentin qarşıya qoyduğu vəzifələr bizi daha səylə işləməyə sövq edir”, - deyə A.Yaqubov vurğulayıb.\nAZERTAG.AZ :Fermer təsərrüfatının rəhbəri: Prezidentin qarşıya qoyduğu vəzifələr bizi daha səylə işləməyə sövq edir


Girovların məsələsi Britaniyada da qaldırıldı – Dünyaxəbər İnformasiya Portalı\nOn Okt 5, 2019 58\nHuquq mudafiəçisi: “Buütün cinahlardan Ermənistan tərəfinə cağırışlar edilir, İrəvan bu məsələdə konstruktivlik nümayiş etdirməlidir”\nRusiya xarici işlər naziri Sergey Lavrovun Ermənistanın həbsdə saxladığı azərbaycanlı girovlarla erməni əsirlərin dəyişdiriləcəyi barədə iki gun oncə acıqla.ma verməsi Dilqəm Əsgərov və Şahbaz Quliyevin yaxın zamanlarda azad ediləcəyinə ümidləri artırıb.\nBu barədə danışan Azərbaycanlı Əsir və Girovlarla bağlı Məlumat Mərkəzinin koordinatoru Əhməd Şahidov bildirdi ki, əsir və girovlarla bağlı məsələ son günlər Azərbaycan cəmiyyəti və beynəlxalq təşkilatlarda da muzakirə movzusuna cevrilib. Sentyabr ayının 18-də Azərbaycan Respublikasının Əsir və itkin düşmüş, girov götürülmüş vətəndaşlarla əlaqədar Dövlət Komissiyası da rəsmi Bakının mövqeyini beynəlxalq təşkilatlar və bu təşkilat vasitəsilə Ermənistan tərəfinə catdırıb. Bildirilib ki, Dilqəm Əsgərov və Şahbaz Quliyevin Karen Kazaryan və Araik Kazaryan ilə mubadilə edilməsinə Azərbaycan tərəfi hazırdır: “Bundan sonra biz Polşanın paytaxtı Varşavada ATƏT-in insan haqlarına dair zirvə toplantısında rəsmi Bakının mövqeyini bir də dunya ictimaiyyətinin diqqətinə catdırdıq. Daha sonra Strasburqda AŞPA-nın payız sessiyasında girovlarla bağlı işləri davam etdirdik. Vətəndaş cəmiyyətinin üzvləri və hüquq müdafiəçisi olaraq bütün mümkün platformalarda, xususilə Avropa institutlarında, beynəlxalq təşkilatlarda bu məsələni davamlı şəkildə gündəmə gətiririk.\nOktyabrın 4-də Britaniyada beynəlxalq tədbirdə cıxışımda mülki girovlarımız Dilqəm Əsgərov və Şahbaz Quliyevlə bağlı cıxış etdim. Britaniya ictimaiyyətindən bu məsələdə Azərbaycanın haqlı mövqeyini dəstəkləməsini istədim.\nƏsir və girovlarla bağlı dünya ictimaiyyətini məlumatlandırmaqda davam edirik.\nRusiyanın xarici işlər nazirinin son açıqlaması isə əsir və girovların dəyişdirilməsinin mümkün olacağına inamımızı artırıb. Duşunurəm ki, kompleks şəkildə aparılan işlər yaxın günlər və ya yaxın həftələr ərzində girovların dəyişdirilərək öz vətənlərinə, ailələrinə geri dönməsinə vəsilə olacaq. Bu baxımdan həm Azərbaycan dövləti, xüsusən də, Xarici İşlər Nazirliyi, Əsir və itkin düşmüş, girov götürülmüş vətəndaşlarla əlaqədar Dövlət Komissiyası, Prezident Administrasiyası, ölkə rəhbərliyi bu məsələni gündəmdə saxlayır. Biz də dovlətin bu istiqamətdə həyata kecirdiyi siyasətə dəstək olaraq vətəndaş cəmiyyətinin numayəndəsi kimi, məsələni daim gundəmdə saxlayırıq. Düşünürəm ki, yaxın həftələr ərzində əsir və girovların dəyişdirilməsi, nəhayət ki, baş tutacaq”.\nHuquq mudafiəcisinin sozlərinə gorə, butun cəbhələrdən, cinahlardan Ermənistan tərəfinə cağırışlar edilir. Beynəlxalq ictimaiyyət bu məsələdən xəbərdardır. Rəsmi İrəvana yayınmaq üçün heç bir şans buraxılmayıb. Ermənistan hakimiyyəti bu məsələdə nəhayət konstruktivlik numayiş etdirməlidir.\n“İsraildəki Azərbaycan diasporunda ciddi problem yoxdur” – Komitə sədri\nAzərbaycanlı qaraçı Avropanı HEYRAN QOYDU: Deputatlar, merlər və… – ŞOK…\n“Onlara qarşı mübarizə aparmaq üçün meydana atılmışıq”\n«Союз Азербайджанцев России» поздравляет известного журналиста Айдына Мехтиева с Днём…\n“İsraildəki Azərbaycan diasporunda ciddi problem yoxdur”…\nAzərbaycanlı qaraçı Avropanı HEYRAN QOYDU: Deputatlar,…


DataLife Engine > PRINT > Girovlarla bağlı müraciət\nQadin.NET / Girovlarla bağlı müraciət\nAvropa Azərbaycanlıları Konqresi (AAK) Avropa Parlamentinə müraciət edib. Diasporla İş üzrə Dövlət Komitəsindən ANS PRESS-ə verilən məlumata görə, AAK Avropa Parlamentinin İnsan Hüquqları komissarı Nils Muiznieksə müraciət ünvanlayıb. 10 dekabr - Beynəlxalq İnsan hüquqları günü ilə əlaqədar edilmiş müraciətdə Dağlıq Qarabağda girov götürülən və barələrində qondarma məhkəmə prosesi aparılan soydaşlarımız Şahbaz Quliyev və Dilqəm Əsgərov barədə məlumat verilir.\nMüraciətdə Ermənistanın Azərbaycanın 20 faiz torpağını işğal etməsi, Azərbaycan torpaqlarının azad edilməsinə dair BMT-nin qəbul etdiyi qətnamələr xatırladılır. Daha sonra 2014-cü il iyulun 12-də doğulduqları torpaqlarda əzizlərinin məzarını ziyarət etməyə gedərkən Ermənistan Silahlı Qüvvələri tərəfindən Şahbaz Quliyev və Dilqəm Əsgərovun girov götürülməsi, Həsən Həsənovun isə öldürülməsi faktı vurğulanır. Müraciətdə həmçinin, qondarma rejimin bu insanlarla bağlı “məhkəmə” prosesinə başlamasının qanunsuz olduğu bildirilir.\n“Biz dünya ictimaiyyətini beynəlxalq hüquq normaları çərçivəsində və ikili standartlara yol vermədən Ermənistanın işğal siyasətinə münasibət bildirməyə, insanların pozulmuş hüquqlarının müdafiəsi və bərpası üçün birlik və obyektiv mövqe nümayiş etdirməyə çağırırıq” – AAK-ın Avropa Parlamentinin İnsan Hüquqları komissarı Nils Muiznieksə müraciətində belə deyilir.


Vaxt.Az - “Paşinyan yox, Ermənistan təslim olub”\n22:08 | 6 may 2022 | Cümə Məqaləyə 437 dəfə baxılıb Şriftin ölçüsü\n“Hər qaradan Otello çıxmaz”\nPaşinyan: “Elə ki, ifşadan danışdım, qaçıb getdilər”\nParlament binası yaxınlığında vəziyyət gərgindir\nErmənistan prezidenti Kremlin nəyinə lazımdır?\n“Moskva sizdən nə istəyir?”\nErmənistanın Vaşinqtonda Bakıdan şikayəti ABŞ-ı narahat etmir...\nErmənistanın birinci prezidenti Levon Ter-Petrosyan bunu özünün ilur.am saytında dərc etdiyi məqaləsində yazıb.\nTer-Petrosyanın fikrincə “hazırkı daxili siyasi qarşıdurma” Ermənistanın qarşıdan gələn çətin danışıqlardakı mövqeyini zəiflədir: “Kompromislərdən imtina və “status quo”nun saxlanması siyasətinin milli fəlakətə gətirib çıxardığını sübut etməyə ehtiyac yoxdur. Fəlakətdən sonra bunu hətta həmin siyasətin bəzi keçmiş tərəfdarları da etiraf edirlər”.\nLevon Ter-Petrosyanın məqaləsində daha sonra deyilir: “Amma bununla yanaşı, özlərinə haqq qazandırmaq üçün bir çoxları isbat etməyə çalışırlar ki, onlar lap kompromis yolunu seçsəydilər də nəticəsi belə olacaqdı. Bu, aciz bir şəkildə özünə haqq qazandırmaq cəhdindən başqa bir şey deyil... Çünki tarix feilin şərt formasını xoşlamır”.\nErmənistanın birinci prezidenti yazır ki, tarix yalnız baş verənləri qeydə alır: “Buna görə də Qarabağ münaqişəsinin kompromis yolu ilə həllinin əleyhdarları (dövlət xadimləri, ziyalıların nümayəndələri) öz antimilli hərəkətlərinə nə qədər haqq qazandırmağa çalışsalar da, gec ya tez, tarix məhkəməsinin qarşısında dayanacaqlar... Bundan hələ heç kim qaça bilməyib”.\nKeçmiş prezident bildirir ki, indiki müxalifətin başlıca məqsədinin nə olduğu bilinmir: “Serj Sərkisyanın təşəbbüsü ilə Paşinyana “təslimçi” yarlığı yapışdırılıb. Bu bəlkə həqiqət olsa da, yarımçıq həqiqətdir. Əslində Paşinyan yox, Ermənistan təslim olub. Paşinyan sadəcə olaraq Ermənistanın kapitulyasiyası haqqında bəyanata qol çəkib. Bu səbəbdən də Paşinyanın yerində kimin – Robert Köçəryanın, Serj Sərkisyanın, lap belə deyək ki, İşxan Saqatelyanın olmasından asılı olmayaraq, istənilən şəxs Ermənistana qəbul etdiriləcək qərarı itaətkarcasına qəbul etməli olardı”.\nKeçmiş prezidentin fikrincə müxalifətin indiki liderləri bunu başa düşmürlərsə, deməli onların siyasətdən anlayışları yoxdur: “Yox, əgər onlar bunu anlayaraq daxili siyasi silkələnməni davam etdirirlərsə, deməli onlar milli maraqlara qətiyyən aidiyyəti olmayan başqa maraqları güdürlər”.\nLevon Ter-Petrosyan yazır ki, “əgər ziyalıların nümayəndələri vətənpərvər bir işlə məşğul olmaq istəyirlərsə, qoy Nikol Paşinyanı, Robert Köçəryanı, Serj Sərkisyanı bir masa ətrafına gələrək daxili siyasi böhrandan çıxış yolu tapmağa məcbur eləsinlər”.


YAP-ın Humanitar məsələlər komissiyası «İrəvan və İrəvan xanlığının Azərbaycan tarixində yeri və rolu» mövzusunda elmi konfrans keçirib\n29 May 2022-ci il\n27 Noyabr 2014 18:01\nBu gün Yeni Azərbaycan Partiyasının Humanitar məsələlər komissiyası «İrəvan və İrəvan xanlığının Azərbaycan tarixində yeri və rolu» mövzusunda elmi konfrans keçirib. Konfransda komissiya üzvləri ilə yanaşı Milli Məclisin deputatları, tarixçi-alimlər, YAP-ın Bakı şəhər üzrə rayon təşkilatının rəhbərləri və gənclər iştirak ediblər.\nTədbiri açan komissiyanın sədri, YAP İdarə Heyətinin üzvü Yusif Hümbətov bildirib ki, bu mövzunun seçilməsində məqsəd İrəvanın tarixinin və mədəniyyətinin yaddaşlarda təzələmək və öz doğma dədə-baba torpaqlarımıza varislik hüquqmuzu ictimaiyyətin diqqətinə çatdırmaqdır.\nDaha sonra komissiyanın üzvü, AMEA-nın A.A.Bakıxanov adına Tarix İnstitutunun direktoru, Milli Məclisin deputatı Yaqub Mahmudov İrəvanın tarixi haqqında geniş məlumat verib. O bildirib ki, Azərbaycan Xalq Cümhuriyyəti Milli Şurasının İrəvan və ətrafındakı Azərbaycan torpaqlarının ermənilərə verilməsi haqqındakı qərarına yenidən baxılmalı, həmin qərar qüvvədən salınmalı və Azərbaycan xalqının İrəvan və ətrafındakı torpaqlara tarixi varislik hüququ bərpa olunmalıdır.\nKonfransda həmçinin, tarixçi alimlər Nazim Mustafa, Vasif Qafarov və Cəbi Bəhramov, «Azər-ilmə» MMC-nin rəhbəri Vidadi Muradov mövzu ilə bağlı çıxış ediblər.


Azərbaycanda pərakəndə bank xidmətləri bazarının lideri 3-5 il ərzində öz mövqeyini gücləndirmək niyyətindədir\nBiznes və iqtisadiyyat xəbərləri 9 Dekabr 2010 20:11 (UTC+04:00)\nAzərbaycan, Bakı, 9 dekabr /Trend, müxbir İ.Xəlilova/\nYaxın 3-5 il ərzində Azərbaycan bankı "Bank of Baku" riteyl xidmətlər seqmentində göstərilən xidmətlərinin keyfiyyətinin artırılması və innovasiyalar üzərində daimi iş hesabına lider mövqeyini qoruyub saxlamaq fikrindədir. Bu barədə Trend-ə cümə axşamı "Bank of Baku"nun idarə heyətinin sədri Cəlal Qasımov bildirib.\n"Büzüm üçün dünya maliyyə böhranı şəraitində nisbətən daha çox davamlılıq nümayiş etdirən riteyl əsas biznes olaraq qalacaq", - Qasımov deyib.\nOnun sözlərinə görə, əgər böhrana qədər bank orta hesabla 10-12 milyon manat həcmində məhsul satırdısa, bu gün satışın həcmi ayda 18 milyon manat təşkil edir. Halbuki böhranın ən qızğın dövründə (2008-ci ilin noyabrından 2009-cu ilin fevralınadək) satış həcmləri demək olar ki, iki dəfə düşmüşdü.\n"Azalma bank tərəfindən müştəri seçimi meyarlarının sərtləşdirilməsi, eləcə də kreditləşdirdiyimiz məhsulların (mobil telefonlar, ev əşyaları, məişət texnikası) əksəriyyətinə tələbin aşağı düşməsi ilə bağlı idi. Yaranmış vəziyyətin fonunda ötən ilin fevral-mart aylarınadək biz yeni məhsullar - Cash-kreditlər, Express-kartlar və s. tətbiq etməyi bacardıq. Və bu yeni məhsulların hesabına bank böhranı kifayət qədər yaxşı dəf etdi", - Qasımov bildirib.\nBankın idarə heyətinin sədri hesab edir ki, bu gün bank artıq kreditlərin verilməsi üzrə rekord həcmlərə malikdir və 2008-ci ilin ən yaxşı dövründə olduğundan 30 faiz çox məhsul satır.\nHazırda kreditlərin 40 faizi Cash-in vasitəsilə ödənilir və bank bu göstəricini gələn ilin ortalarınadək 75 faizədək artırmağı planlaşdırır. Bunun bu gün yalnız bankların filiallarında yerləşən ödəniş aparatlarının miqdarının artırılması hesabına təmin olunması nəzərdə tutulub. Belə ki, bank onları öz tərəfdaşlarının satış nöqtələrində də quraşdırmağı planlaşdırıb.\nBank ayda 45 min müştəriyə ödəniş köşkləri vasitəsilə ödəmə həyata keçirir. "Əgər biz onları ilyarım bundan əvvəl tətbiq etməsəydik, bu gün biz bütün müştəri axınına xidmət göstərmək üçün daha üç filiala malik olmalı idik", - Qasımov bildirib.\nSatış portfelinin artması ilə yanaşı, məhsullar xəttində də 10-13 vahidədək genişlənmə müşahidə olunub. Əgər böhrana qədər avtomobil kreditlərinin xüsusi çəkisi satışın ümumi həcminin 50-60 faizini təşkil edirdisə, bu gün o, 35-40 faizədək düşüb.\n"Gələcəkdə avtomobil kreditlərinin payının daha da azalacağı gözlənilir. Belə vəziyyət digər məhsulların satış payında ciddi artımla əlaqədar müşahidə olunur", - Qasımov qeyd edib.\nDaha sabit satış kredit kartları ilə müşahidə olunur. Onların həcmi əvvəlki kimi 5-10 faiz səviyyəsində qalır. Digər məhsulların payı (mobil telefonlar, məişət texnikası) bu gün 2008-ci ildəki 40 faizə qarşı 20-25 faiz, Cash-kreditlər 30-40 faiz [2009-cu ilin fevral-martında tətbiq olunub] təşkil edir. Bununla yanaşı, mobil telefonların alınması üzrə kreditlərə görə risklər kompüterlərin alınması üzrə olduğundan çoxdur.\n2010-cu ilin 9 ayı ərzində "Bank of Baku" yeni məhsulların tətbiqi nəticəsində 12,1 milyon manat səviyyəsində mənfəət əldə edib. Halbuki, 2008-ci il ərzində bu göstərici 8 milyon manat səviyyəsində olub.\nQasımov bankın ümumi kredit portfelində riteylin payının artdığını da qeyd edib. Əgər 2007-2008-ci illərdə bank kiçik və orta biznes sahəsində iri müştərilərə malik idisə, bu gün onların payı riteylin xeyrinə azalıb. Bu ondan xəbər verir ki, bank bu gün riteyl sayəsində 2007-2008-ci illərdəkindən çox qazanır. Bankın ümumi gəlirlərində təqribən 70-75 faiz riteylin, yerdə qalanlar isə mikro, kiçik və orta biznesin maliyyələşdirilməsi hesabına təmin olunub. 2008-ci ildə gəlirlərdə riteylin payı 60-65 faiz təşkil edib.\nDepozit portfeli üzrə "Bank of Baku"nun bazar payı 4 faizə yaxın təşkil edir, halbuki əvvəllər 3,5 faiz səviyyəsində idi. Bank kart biznesinin inkişafına əvvəllər az diqqət yetirirdi, lakin gələn ildən bu sahədə ciddi dəyişiklik gözlənilir. "Bank of Baku" istehlak kreditləri ilə bağlı ölkənin bank bazarında öz payını xeyli artırıb və bu gün ən azı 75-80 faiz təşkil edir.\nOktyabrda bankın aktivləri 3,1 faiz artaraq 236,114 milyon manat təşkil edib. Bankın depozit portfeli hesabat dövründə 3,8 faiz artaraq 181,79 milyon manat olub. Bunun 124,33 milyon manatı girov və fiziki şəxslərin əmanətlərinin, 118,65 milyon manatı isə təcili depozitlərin payına düşüb.\nBankın kredit portfeli 2,5 faiz artaraq 184,223 milyon manat təşkil edib. Noyabrın 1-nə bankın kredit portfelində istehlak kreditlərinin payı 129,84 milyon manat, kommersiya kreditlərinin payı isə 47,22 milyon manat səviyyəsində olub.\nNoyabrın 1-nə bankın məcmu kapitalı 38,38 milyon manat təşkil edib. Bankın ödənilmiş nizamnamə kapitalı 12,852 milyon manatdır.\n"Bank of Baku" 2005-ci ildə iki yerli özəl bank olan "Bank of Baku" ASC və "İlkBank" KB-nin birləşməsi nəticəsində yaranıb.\nDekabrın 9-na olan rəsmi məzənnə 0,7990 AZN/USD təşkil edir.


Şabranda feodalizm dövrü məktəbi » www.DOGRU.tv\nŞabranda feodalizm dövrü məktəbi\nİcra başçısı və Təhsil şöbəsi nədən Başəmirxanlı kənd sakinlərinin problemlərinə biganədir?\nSon illər Azərbaycanda təhsil sahəsində mühüm işlər görülsə də, bir sıra problemlər təəssüf ki, hələ də qalmaqdadır. Onu da qeyd edək ki, dövlət məmurları, xüsusən də təhsil sahəsinə cavabdeh olan səlahiyytəli şəxslər tez-tez bir məsələni vurğulayırlar: son illər Azərbaycan xeyli məktəblər tikilib, təmirə ehtiyacı olan məktəblər təmir edilib, orta məktəblərin madi-texniki bazası gücləndirilib və s. Ədalət naminə qeyd edək ki, həm paytaxtda, həm də regionlarımızda yeni məktəblərin tikintisi, bəzilərinin isə təmiri ilə bağlı xeyli işlər görülüb. Lakin elə məktəblər də vardır ki, tikintisi on illər öncə başlasa da, hələ də başa çatdırılmayıb. Təhsil sahəsində qabarıq nəzərə çarpan digər bir məsələ isə təhsilin keyfiyyətidir. İşıqlı, yaraşıqlı məktəblər tikilsə də, çox təəssüflər olsun ki, orta məktəblərdə təhsilin keyfiyyəti hələ də bərbad vəziyyətdə qalmaqda davam edir. Bu gün heç kimə sirr deyil ki, repetitor insititutu orta məktəblərin fəaliyyətini kölgədə qoyub. Elə məhz buna görə də valideynlər övladlarını orta məktblərdən daha çox repetotorlara etibar edirlər. Bu isə əlbəttə, pulsuz başa gəlmir. Başqa sözlə, Azərbaycanda orta dövlət təhsili pulsuz olsa da, əslində reallıqda vəziyyət tamamilə başqa cürdür. Pulun hökm sürdüyü təhsil sahəsində validenynlərin şikayətləndiyi digər problem isə şagirdlər arasında diskriminasiya problemidir. Bu, az qala istisnasız olaraq, bütün məktəblərə aiddir. By günün gerçəkliyi ondan ibarətdir ki, şagirdlər bacarığına görə deyil, daha çox valideynlərinin imkanlarına görə qiymətləndirilirlər. Kəsəsi, orta məktəblərdə varlı və kasıb uşaqlarına qarşı ayrıseçkilik edilir, birincilərə daha çox üstünlük verilir.\nRedaksiyamıza daxil olan növbəti şikayət məktubu da elə sadaladığımız problemlərlə bağlıdır. Şikayət məktubu isə Şabran rayonundan daxil olub.\nRayonun Başəmirxanlı kənd sakinləri yazırlar ki, kənddə orta məktəbinin tikintisinə 1988-1990-cı illər arası qərar verilib: "Bundan sonra həmin məktəbin təməli qoyuldu və tikintisi yarımçıq saxlanıldı. 1997 və 1998-ci illərdə həmin məktəbin 1-ci mərtəbəsi başdansovdu hazırlandı. İkinci mərtəbəsi tam tikintisiz qalır. Birinci mərtəbəni təmir etməklərinə baxmayaraq, orada keçilən təhsil sıfır vəziyyətindədir”.\nKənd sakinləri yazırlar ki, məktəb direktoru Atakişi İbrahimov müəllimlərə nəzarəti başlı-başına buraxıb: "Bu səbəbdən müəllimlər şagirdlər arasında ayrı-seçkilik salır. Belə ki, kənd məktəbində müəllimlər siniflərdə varlı ailələrinin övladlarını ön partalarda əyləşdirir və onlara xüsusi dərs keçirlər. Ancaq kasıb ailələrin övladları arxa sırada diqqətdən kənar vəziyyətdə saxlanılır. Bu da hansısa maraqlar əsasında həyata keçirilir”.\nSakinlər bildirirlər ki, Başəmirxanlı kənd orta məktəbinin istilik sistemi bərbad vəziyyətdədir: "Belə ki, kənd məktəbi bu günə qədər qazlaşdırılmadığına görə hal-hazırda odun peçlərindən istifadə olunur. Odun sobalarından düzgün istifadə olunmur. Yəni, ocaqçı gündə bir dəfə gələrək peçləri necə gəldi yandırır və məktəbi tüstüyə bürüyüb gedir. O, bununla da işini bitmiş hesab edir”.\nBaşəmirxanlı kənd sakinlərinin narazılığı həm də ondan ibarətdir ki, qonşuluqda yerləşən Vələsli kəndində 30-40 təsərrüfat olmasına baxmayaraq, həmin kəndin məktəbi 2 mərtəbədən ibarətdir və məktbədə bütün şərait var: "Ancaq bizim kənd 350 təsərrüfat olmağına baxmayaraq, məktəbimiz normal standartlara cavab vermir. Yəni, bərbad vəziyyətdədir. Sanki rayon rəhbərliyinin Başəmirxanlı kəndi ilə hansısa bir ədavəti var.\nBizi adam yerinə qoymurlar. Övladlarımızın gələcəyinin necə olacağını bilmirik. Buna görə də kimin ayağı yer tutursa, kəndi tərk edib başqa şəhərlərdə ev kirayəliyir və iş qurur ki, övladını oxuda bilsin”.\nKənd sakinləri redaksiyamıza ünvanladıqları şikayət məktubunda bildirirlər ki, Şabran rayon Təhsil Şöbəsinin rəhbərliyi Başəmirxanlı kəndini gözdən-könüldən uzaq sayıb, baş verənləri Təhsil Nazirliyindən gizlədə bilir. Sakinlər redaksiyamızdan xahiş edir ki, problemlərini qəzetimiz vasitəsi ilə nazirliyin diqqətinə çatdıraq.\nSakinlər bildirir ki, məktəb direktorunun oğlu Nişad İbrahimov ibtidai sinif müəllimi işləməyinə baxmayaraq, şagirdlərə lazımi təhsil verə bilmir. Belə ki, bu cür müəllimlərdən bir neçəsi də işlə təmin olunublar.\nSakinlər onu da bildirir ki, yaşadıqları kəndin qazı yoxdur. Baxmayaraq ki, kənd Bakının 150 kilometrliyində yerləşir. Kənddə təsərrüfat işləri ilə məşqul olmaq mümkün deyil. Buna səbəb suyun və örüş yerinin olmamasıdır.\nKənd sakinlərinin sözlərinə görə, onlar sözün həqiqi mənasında olmazın zülmünü çəkirlər: "Meşədən kəndimizə çəkilən suyu "Qalaaltı” sanatoriyası ətrafında yerləşən restoranlara çəkiblər. Buna görə də kənd susuz qalıb. Hətta kəndin yuxarı başında işləməyən artezian olsa da, onu bərpa edən yoxdur. İcra başçısı N.Novruzovun başı öz işlərinə o qədər qarışıb ki, rəhbəri olduğu rayonun kəndlərinə belə nəzarəti itirib. Yollar da bərbad vəziyyətdədir”.\nŞikayətçilər bildirirlər ki, "Azəryol” ASC və "Azərkörpü” ASC kəndin yollarını istifadə zamanı dağıdıb. Ancaq dağılan yolları bərpa etməkdən boyun qaçırırlar. Sakinlər bildirir ki, "Azərkörpü” ASC öz üzərinə düşən yolun bir hissəsini bərpa etsə də, "Azəryol” ASC hələ də dağıtdığı yolu bərpa etməyib.\nBeləliklə, Başəmirxanlı kəndində, eləcə də buradakı orta məktəbdə dözülməz vəziyyət yaranıb. Validenylər məktəbdəki dözülməz vəziyyətdən və təhsilin keyfiyyətindən olduqca narazıdırlar. Ümid edirik ki, Təhsil Nazirliyi, eləcə də Şabran Rayon Təhsil Şöbəsi bu yazıdakı faktlara diqqət yetirəcək və adı çəkilən məktəbdə həm normal şəraitin yardaılması, həm də təhsilin keyfiyyətinin yaxşılaşdırılması istiqamətində tədbir görəcəklər. Kənddə su, qaz, yol və digər problemlərə gəlincə isə bu, ilk növbədə rayonun icra başçısını və müvafiq dövlət strukturlarının məsuliyyət daşıdığı bir məsələdir. Ümid edirik ki, bu yazıdan sonra, icra başçısı, eləcə də yol, su və qaz məsələsinə məsul olan dövlət qurumları kənd sakinlərinin narahatlığına həssaslıqla yanaşacaq və onların problemlərinin həllinə yardımçı olacaqlar.


YALAN.info Formula1 2016 Formula 1 Avropa Qran Prisinin rəsmi elçisi Fernando Alonso\n2016 Formula 1 Avropa Qran Prisinin rəsmi elçisi Fernando Alonso seçildi\n“Formula 1” üzrə Dünya Çempionatının ikiqat qalibi və hal-hazırda “McLaren Honda” komandasının heyətində yarışan pilot Fernando Alonso 2016 Formula 1 Avropa Qran Pri yarışının rəsmi elçisi seçilib. Bakı Şəhər Halqasının Əməliyyat Komitəsindən verilən məlumata görə, rəsmi elçi kimi fəaliyyətə başlayan Alonso 8-9 mart tarixlərində Bakıya ikigünlük səfər edəcək.\nAlonso Bakıya səfər edəcək ilk “Formula 1” pilotu kimi tikintisi davam edən Bakı Şəhər Halqasının keçdiyi küçələrdə aparılan hazırlıq işlərinin gedişatını yerində izləyəcək. Səfər zamanı ispaniyalı pilot ardıcıl olaraq ensiz yoxuşlardan, İçəri Şəhər divarları ətrafındakı kəskin döngələrdən və avtomobillərin 340 km/saat sürət yığa biləcəyi sürətlənmə xəttindən keçəcək və gözoxşayan mənzərəyə sahib şəhər trekində bu yay baş tutacaq yarışlarda “McLaren” komandasını gözləyən çoxsaylı çətinliklərlə əyani şəkildə tanış olmaq imkanı əldə edəcək.\nMəşhur “Formula 1” pilotu rəsmi elçi seçilməsi xəbərinə belə münasibət bildirib: “2016 Formula 1 Avropa Qran Prisinin rəsmi elçisi seçildiyim üçün çox şadam. Bakıya səfər edəcək və yeni trekin xüsusiyyətlərini incələyəcək ilk Formula 1 pilotu olmaq mənim üçün böyük şərəfdir. Bakı haqqında indiyədək xeyli maraqlı məlumat eşitmişəm və oxumuşam. Odur ki, onu əyani şəkildə görməyi səbirsizliklə gözləyirəm. Karyeram ərzində üç dəfə Avropa Qran Pri yarışının qalibi olaraq bu yeni və gözəl məkanda keçiriləcək eyni adlı yarışın “Formula 1″in təqviminə yenidən əlavə olunmasını təbliğ etməyim məqsədəuyğun hesab olunmalıdır. Əslində, Avropa Qran Prisinin Valensiyada keçirilən ən son yarışında qələbə qazanmaq üçün dəf etdiyim yol məni məhz bu yarışa mənəvi olaraq ömürlük bağlayıb. Əminəm ki, şəhər treki hər bir sürücü üçün həmişə həyəcanverici və çətin olub. Əldə etdiyim məlumatlara əsasən, bu trek də həmin cəhətdən istisna olmayacaq və bunu nəzərə alaraq deyə bilərəm ki, rəqiblərim də Bakıda keçiriləcək yarışı texniki cəhətdən çox bəyənəcəklər”.\nƏlavə edək ki, Fernando Alonso “Formula 1” tarixinin ən uğurlu və ən məşhur pilotlarından biridir. İspaniyalı pilot iki dəfə dünya çemiponu tituluna yiyələnib, 32 dəfə Qran Pri yarışının qalibi adına layiq görülüb və 97 dəfə podiuma çıxıb. F.Alonso eyni zamanda bir vaxtlar İspaniyada keçirilmiş Avropa Qran Pri yarışlarının qalibi olmuş azsaylı pilotlardan biri kimi tarixə düşüb. O, 2012-ci ildə Valensiyada baş tutmuş sonuncu Avropa Qran Pri yarışı daxil olmaqla məhz bu Qran Pri yarışlarında ümumilikdə 3 dəfə birincilik əldə edib. O, hal-hazırda “McLaren Honda” komandasının heyətində yarışır.\nÖncəki xəbər2016-cı il Şahmat Olimpiadası Bakıda sentyabrın 1-də başlayacaq\nSonrakı xəbərİran İslam Respublikası milyarder Babək Zəncaniyə ölüm hökmü verdi


“Sonradan bildim ki, heç fəhlələrin də pulunu verməyib, onları da aldadıb...” - Azinforum.az İnformasiya Portalı\nAna səhifə / Kriminal / “Sonradan bildim ki, heç fəhlələrin də pulunu verməyib, onları da aldadıb…”\n“Sonradan bildim ki, heç fəhlələrin də pulunu verməyib, onları da aldadıb…”\nBakıda “Ramiz usta” kimi tanınan Ramiz Hüseynov mənzilini, bağ evini təmir etdirmək istəyənlərin etimadını qazanaraq onlara qarşı dələduzluq etməkdə günahlandırılır. Araşdırmalar zamanı məlum olub ki, bu, “Ramiz usta”nın ilk “əl işi” olmayıb. Bundan əvvəl də Ramiz Hüseynov barəsində polisə şikayət olunub. Hətta törətdiyi əmələ görə hakim önünə də çıxarılıb. Bir müddət əvvəl isə Binəqədi rayon məhkəməsində mühakimə edilib. Zərərçəkmişə dəymiş ziyanı ödədiyinə görə elə məhkəmə zalından azadlığa buraxılan “Ramiz usta” sudan quru çıxmağı bacarıb. Amma…\n“Ramiz usta” nın toruna düşənlərdən biri – N.Kazımov virtualaz.org-un redaksiyasına müraciət edərək başına gələnləri danışıb. Kazımov bankdan kredit götürməklə Novxanıdakı bağ evini təmir etdirmək istəyib. Həmin ərəfədə təsadüfən “Ramiz usta” ilə tanış olub. Şikayətçinin sözlərinə görə, mənzillərin, bağ evlərinin, obyektlərin təmirində briqadirlik edən “Ramiz usta” nəinki onun kimi müştəriləri, hətta yanında işləyən fəhlələri də aldadıb, pullarını verməyib.\n“Üç azyaşlı övladım var, bağı təmir etdirib yayda oraya köçmək istəyirdim. Dedilər ki, “Ramiz usta” nın yaxşı əl qabilliyyəti var, mən də təmiri ona həvalə etdim” – zərərçəkmiş deyib.\nAmma Kazımovun qurduğu planlar alt-üst, xəyalları darmadağın olub. Üstəlik bankdan götürdüyü kreditin üstünə faiz gəlib, o da borcunu ödəmək üçün yeni tikdirdiyi bağ evini satmaq məcburiyyətində qalıb: “Novxanıda 2,5 sot torpağım vardı. Bankdan kredit götürüb orada yüngülvari bir ev tikdirmişdim. Yayda ailəmlə birgə bağa köçüb istirahət etmək niyyətindəydim. Bağdakı mənzildə təmir işləri yarımçıq qalmışdı. Ramiz ustanı bir nəfər tanışım vasitəsilə tanıdım, o ərəfədə tanışımın evində təmir işləri aparırdı. Sonradan onu da aldatdığını eşitdim”.\nYanvarın 15-dən etibarən N.Kazımova məxsus mənzildə təmir işlərinə başlayan “Ramiz usta” ilkin olaraq tikinti materialları üçün 2300 manat pul alıb: “Bu adama inanmışdım. Görürdüm bağda işlər gedir, həyətə traktor girir-çıxır, fəhlələr işləyir, kanalizasiya xətti çəkilir. Odur ki, arxayın olmuşdum. Sonradan öyrəndim ki, heç fəhlələrin də pulunu verməyib. Onları da aldadıb”.\nN.Kazımovun sözlərinə görə, “Ramiz usta” ondan 6 min manat tikinti materialı üçün pul alıb, 1300 manat isə əl haqqı istəyib. O da istənilən məbləği verib: “Yalandan siyahı təqdim etdi ki, guya 3600 manatlıq iş görüb. Amma o qədər iş görülməmişdi. Təkcə döşəmənin taxtaları vurulmuşdu. İşi yarımçıq qoydu, mənə də hardasa 5 min manata kimi ziyan vurdu. Əslində mənə çox ziyan dəydi. Bağ yarımçıq qaldı deyə, bir yandan da kreditin faizini ödəyə bilmirdim, banka olan borca görə məcbur olub bağı satdım. Bu adam faktiki olaraq mənə 13 min manata kimi ziyan vurdu. Heç olmasa 4-5 min manat gətirib verəydi”.\nŞikayətçi deyib ki, dəfələrlə ustayla telefon əlaqəsi saxlayıb, pulunu geri istəyib. Lakin Hüseynov nə pulu geri qaytarıb, nə də bağdakı təmiri sona çatdırb. Sonradan isə ümumiyyətlə zənglərə cavab verməyib. Ümidi hər yerdən üzülən N.Kazımov polisə müraciət edib. Məhz bundan sonra məlum olub ki, “Ramiz usta” axtarışda olduğuna görə həbs edilib: “Sən demə yanvar-fevral aylarında bizim mənzildə işləyən zaman bu adam axtarışda imiş. Mənə dedi ki, material üçün verdiyin 3700 manatı itirmişəm, fəhlələrin 1300 manatını da onların özlərinə vermişəm. Dedi, əvəzində gəlib iş görəcəyəm. Mən bu adama inanmışdım, özünə qarşı güvən yaratmışdı. İndi isə ondan şikayətçiyəm”.\nKazımov deyib ki, öz halal zəhməti ilə dolanır, belə bir dönəmdə kiminsə onu aldatmasından həm maddi, həm də mənəvi zərbə alıb: “Ömrüm boyu halal zəhmətlə pul qazanmışam, maaşa baxan adamam. Mənim pulumu qaytarsın. Kreditə girdim ki, evimin təmirini başa çatdırım. Bu adam məni çox pis vəziyyətə saldı. Kreditin faizini belə ödəyə bilmədim”.\nKazımov baş verənlərlə bağlı Nərimanov rayon Polis İdarəsinin 16-cı Polis Bölməsinə gedərək şikayət ərizəsi yazıb. Hazırda faktla bağlı araşdırma aparılır.\nMəlumat üçün bildirək ki, ötən ilin oktyabrında Bakı şəhər sakini İ.Fərzullayeva soyadlı qadın polisə müraciət edərək, R.Hüseynov tərəfindən aldadıldığını deyib. Onun müraciəti əsasında R.Hüseynova Cinayət Məcəlləsinin 178-ci (dələduzluq) maddəsi ilə ittiham irəli sürülüb, barəsində polisin nəzarəti altına verilmə qətimkan tədbiri seçilib. İstintaq yekunlaşıb, iş məhkəməyə göndərilsə də, R.Hüseynov məhkəmə çağırışlarına getməyib. Onun barəsində Binəqədi rayon məhkəməsi tərəfindən axtarış elan edilib. Nəhayət, Binəqədi rayon Polis Bölməsinin 6-cı Polis Bölməsinin əməkdaşları tərəfindən saxlanılan R.Hüseynov barəsində həbs-qətimkan tədbiri seçilib. Həmin ərəfədə zərərçəkmişə dəymiş ziyanı ödədiyinə görə isə “Ramiz usta” məhkəmə zalından azad edilib…\nÖncəki AzTV-də audit yoxlaması aparılır\nNövbəti “Onların Allahı da, dini də puldur“


Mirzə Həsən Əfəndi Əlqədari və Azərbaycan » ZİM.Az | "ZİYA" İnformasiya Mərkəzi\n“Ziya” – işıqlı fikirlərin tərcümanı\n“Ziya” qəzetinin müxbirlərindən biri:\n-“Əkinçi”dən sonrakı anadilli mətbuat boşluğu milli ziyalılarımızı narahat edirdi. Mətbuat yaratmaq, xalqa onu maraqlandıran məsələlərdən söz açmaq günün vacib məsələsi kimi öz müsbət həllini gözləyirdi. Şamaxı qazısı Hacı Səid Əfəndi Unsizadə inandığı və güvəndiyi milli ziyalıların köməyi ilə nəşriyyat və mətbuat vasitəsilə maarifçilik sahəsində böyük işlər görmək üçün vaxtilə Bakı qubernatoru olan D.S.Staroselskinin qayğı və mərhəmətindən istifadə edərək Tiflisdə əvvəlcə daş basmaxanası açır, burada “Ziya” adlı qəzetin nəşrinə başlayır. O, bir müddətdən sonra basmaxananın abadanlıqları və texnoloji imkanları əsasında mətbəə (tipoqrafiya) yaradır. Mətbəədə – Azərbaycan dilli ilk geniş profilli tipoqrafiyada “Ziya” qəzeti ilə yanaşı, kitab çapına da geniş rəvac verilir. “Ziya” həm qəzetin, həm də tipoqrafiyanıın adıdır.\nSonralar qəzetin adında məqsədəyönlü şəkildə dəyişiklik edilmiş, qəzet “Ziyayi-Qafqasiyyə” adı ilə çıxmışdır. Bir sıra tədqiqatlarda qəzetin adını “Ziyayi-Qafqaziyyə” yazırlar. Bu, səhvdir.\n“Əkinçi” qəzeti öz nəşrini dayandırmağa məcbur olandan (“Əkinçi”nin sonuncu – 56-cı nömrəsi 29 sentyabr 1877-ci ildə çap olunmuşdur) bir il üç ay sonra- hicri-qəməri təqvimi ilə 1294-cü il səfər ayının 14-də (bu tarix miladi təqviminin 1879-cu il yanvar ayının 25-nə uyğundur) Tiflisdə Səid Ünsizadənin rəhbərliyi ilə Azərbaycan dilində 4 səhifəlik “Ziya” adlı həftəlik qəzetin nəşrinə başlanmışdır. (bax: “Ziya” qəzeti, 19.11.1879, N44).\nAdından göründüyü kimi, “Ziya” işıqlı fikirlərin tərcümanı kimi düşünülmüşdü.\n“Ziya” qəzetinin üslubu zəngin və rəngarəngdir. Burada müəlliflərirn üslubuna hörmətlə yanaşılmış, onların yazıları bir sıra mətbu orqanlardakı yazılardan fərqli olaraq, redaktor və naşirin istəyinə uğun şəkildə redaktə olunmamışdır. “Ziya”nın coğrafiyası geniş və əhatəli idi. “Ziya” Amerikadan da yazırdı, Afrikadan da. Avropa və Asiyada “Ziya”nın fəal müxbirləri var idi. “Ziya”nın Tambov müxbiri Mirzə Həsən Əfəndi Hacı Abdulla oğlu Əlqədari idi.\nM.H.Əlqədari 1834-cü il oktyabrın 15-də (hicri qəməri təqviminin 1250-ci ilinin cəmadiyülaxir ayının 11-də) Balakəndə anadan olmuş, 1910-cu il sentyabrın 12-də Əlqədarda vəfat etmişdir. Milliyyətcə ləzgidir. Əsli Kürə mahalının Əlqədar kəndindən olduğu üçün nisbəsi Əlqədaridir.\nMirzə Həsən Əfəndi Əlqədarı “Əkinçi”nin ilk şairidir:”Əkinçi” də şeirlə çıxış edən ilk müxbir məhz Mirzə Həsən Əfəndi olmuşdur. Qəzetin 5 sentyabr 1875-ci tarixli 4-cü nömrəsində “Əkinçi” qəzetinin şükrnaməsi” başlığı altında Tabasarandan göndərdiyi, “Məmnun” təxəllüsi ilə yazdığı 7 beytlik bir qəzəli dərc olunmuşdur. Bu,”Əkinçi” qəzetində çap olunan ilk ədəbi nümunə, ilk şeir idi.\nQəzetdə şeirlərin yerləşdirilməsinin xronoloji baxımından S.Ə.Şirvani “Əkinçi”nin ikinci şairidir; onun 9 beytlik qəzəli Əlqədarinin qəzəlinin dərcindən 15 gün sonra – qəzetin 5-ci nömrəsində (20.09.1875-ci il) oxuculara təqdim olunmuşdur. Hər iki qəzəldə Həsən bəy Məlikzadənin – Zərdabinin milli mətbuatın yaranması yolundakı fəaliyyəti alqışlanır.\nM.H.Əlqədarinin “Əkinçi”dəki ikinci yazısı qəzetin 04.11.1875-ci il tarixli 8-ci nömrəsində dərc olunmuşdur. Burada üç məsələdən söz açılır, hər mövzu ifadə olunan fikrin nəticəsi kimi şeirlə tamamlanır.\nBirinci xəbərdə Qasım kəndində məktəb açmaq məsələsinin vaciliyindən danışılır.\nİkinci xəbərdə insanlara bəd əməlrdən uzaq olmaq məsləhət görülür.\nM.H.Əlqədarinin “Əkinçi”dəki üçüncü yazısı “Məmnun Əlqədari” imzası ilə qəzetin 11 iyun 1876-cı ildəki 11-ci nömrəsində dərc olunmuşdur. Yazıda Əhsənül-Qəvaid ilə Şirvan şairlərinin mübahisələrinə münasibət bildirilir.\nYazısının sonunda müəllif bu qənaətə gəlirki, dava-dalaş etsəniz, müvəffəqiyyətsizliyə uğrayıb, hörmətsiz olarsınız.\n“Əkinçi” qəzeti bağlanadan sonra M.H.Əlqədari “Ziya” qəzetində çıxış etmişdir. Onun “Ziya”dakı ilk yazısı qəzetin 29 noyabr 1879-cu il tarixli 46-cı nömrəsində çap olunmuşdur. Bu yazı Mirzə Həsən Əfəndinin sürgün həyatı ilə ilgilidir.\n1865-ci ildə Cənubi Tabasarana naib təyin edilən M.H.Əlqədari 1877-ci ildə Dağıstanda baş verən üsyanda günahlı bilinərək, həbs edilir, 7 ay Dərbənd həbsxanasında dustaq saxlanılır. 1879-cu il aprelin 10-da M.H.Əlqədari bir qrup zabitlə birlikdə Tambov quberniyasının Spasski şəhərinə sürgün edilir. O, burada ailəsi ilə birlikdə dörd il sürgün həyatı yaşamalı olur. M.H.Əlqədari 1883-cü ilin may ayında Tambov quberniyasının Spassk şəhərində taxta çıxan çar III Aleksandrın amnistiyasından sonra ailəsi ilə birlikdə Əlqədara qayıdır və ömrünün sonunadək burada məktəbdarlıqla məşğul olur. Qeyd edək ki, Əlqədarinin 12 doğma övladı var idi. Onlardan ikisi sürgündə yaşadıqları illərdə dünyasını dəyişmişdir.\nM.H.Əlqədarinin “Ziya”dakı ilk yazısı redaksiyanın yönəldici və düşündürücü qeydləri ilə başlayır: “Zeyldəki məktubun (aşağıda göstərilən) mütaliəsi mətləbdən xali olmamağa görə bəeynə (eynilə, dəyişilmədən) qəzetəmizdə dərc olunur”.\nM.H.Əlqədari “mütaliəsi mənfəətdən xali olmayan” məktubunu “Katibi Mirzə Həsən” adı ilə imzalamışdır. M.H.Əlqədari Hacı Səid Əfəndi Ünsizadəyə “Əfəndim həzrətləri” xitabı ilə başlanan məktubunda sürgünə düşməyinin səbəblərindən, əsrlər boyu xalqı qəflətdə saxlayan köhnə adət və ənənələrdən söz açır və belə nəticəyə gəlir ki, bu qədər əziyyət və zəhmətin ümdə baisi cəhalətdir.\nMəktubundakı açıq və üstüörtülü sözlərdən hiss olunur ki, M.H.Əlqədari hökumət dairələrinin onlara qarşı yönələn hərəkətlərindən çox narazıdır. O, özünün “Pəs səbəb nə oldu ki, Rusiyanın içərilərinə düşüb, avareyi-vətən olmuşam?” sualına özü belə cavab verir: “Bunun cavabında ərz olunmalı sözlərimiz çoxdur və leykin “Qurunun oduna yaş da yanar ” misalı və Sədinin “Tülkü və Dəvə” hekayəsi, əlbəttə, məlumunuzdur.\nQeyd edək ki, Sədinin bu hekayəsində aza qənaət edib, rəislik fikrindən daşınmaq fikri məsləhət görülür. (Sədi. “Gülüstan”, Bakı, 1987, səh.57).\nM.H.Əlqədarinin “Ziya”qəzetində dərc olunmuş ilk məktubu onun maarifçilik görüşlərini öyrənmək baxımından çox maraqlıdır.\nMaraqlı həm də odur ki, Əlqədarinin bu və “Ziya”dakı digər məktublarından Rusiya Federasiyasının M.H.Əlqədari haqqında dissertasiya yazan Əlqədarişünas alimlərinin də xəbərləri yoxdur. Buna ancaq təəssüf edirik.\nGörünür, yazılan dissertasiyaları, elmi işləri qiymətləndirmək üçün yeni yanaşma üsullarından istifadə edilməli, arxivlərdəki elmi əhəmiyyətli sənədlərin diqqət və həssaslıqla araşdırmasına qayğı artırılmalıdır.\nM.N.Əlqədari “Ziya”dakı ilk məktubunda qəzet vasitəsilə xalqın tərəqqisinə, maarif və mədəniyyyətinin yüksəlməsinə çalışan Səid Ünsizadənin fəaliyyətini yüksək qiymətləndirir, dünyəvi elmlərə yiyələnməkdən ötrü xarici dillərin yaxşı öyrənilməsini vacib və ümdə məsələ hesab edirdi.\nM.H.Əlqədarinin “Ziya”dakı ikinci məktubu qəzetin 1880-ci ildə çıxan 10,11 və 13-cü nömrələrində dərc olunmuşdur. Məktubdan məlum olur ki, M.H.Əlqədari Spaskidə ciddi mütaliə edir, yerli xalqın adət və ənənəsinə aid yazacağı məqalə üçün material toplayır, lakin Azərbaycan dilində çıxan qəzetdə əməkdaşlıq xatirinə bu işi bir qədər təxirə salır:\n“Spasskidə təvəttün edən (yurd salan) rusların zindəganlığını, yəni rəsm (ərəb mənşəli “rəsm” sözünün 10-dan çox mənası var. Bu sözün buradakı mənası “adət” mənasındadır) və adətlərini və ədəbiyyatı maarifdə nə dərəcə qane olmaqlarını və əxlaq və ədəblərini bilməsi lazım gəlir. Əhvalatları hənuz kənara qoyub, indilik xahişim budur ki, bura müsəlmanları (Tambov quberniyası müsəlmanları) haqqında bir neçə kəlmə “Ziya” qazetinə məlumat verim”.\n07.02.1880-ci il, № 10).\nM.H.Əlqədarinin dünyagörüşünün müxtəlif cəhətlərini öyrənmək baxımından bu məqalə çox maraqlıdır. Müəllif Tambov quberniyasında yaşayan müsəlmanların (tatarların) məişəti, dili, təhsili və s. haqqında türkdilli oxuculara faydalı məlumat verir, rus dilinin tatar dilinə təsirindən danışır, lakin bunu hər yerdə məqbul hadisə kimi qiymətləndirmir, üstüörtülü şəkildə qatış-bulaş dilə, mənfi münasibətini bildirir: “Danışıqlıqlarında əksər istilah rus ləfzihdə qarışdırıb, danışırlar. Yazıları cığarayca öz xətləidir. Üləmaları ərəbi və farsi lisandan müxtəlif bir dil ilə söyləyirlər. Böyükləri və kiçikləri tamamən rus lisaninə aşinə olub, təmiz bilirlər. Əhli-savad olanlardan əksəri rusça yazmağı dəxi bilirlər. Rus xidmətində məmuriyyətdə olanları çoxdur. Tatarların mollaları, qaziləri vətəmam ruhani qismi rus xəttini bilirlər”.\nM.H.Əlqədari bu məqaləsində tatarların məktəbləri haqqında ətraflı bəhs edir. Bu da təsadüfi deyil; o, müəllimliyə böyük həvəs göstərirdi, həyatının gənclik illərində, eləcə də, sürgündən qayıtdıqdan sonra Dağıstanda uzun müddət təbiət, coğrafiya, tarix, riyaziyyat və ədəbiyyatdan dərs demişdir. O, öz dərslərində Əbül-üla Məari, Firdovsi, Nizami, Ömər Xəyyam, Sədi, Hafiz, Füzuli, Mirzə Şəfi Vazeh və başqa tanınmış şairlərin şeir və hikmətli sözlərini şagirdlərinə həvəslə öyrətmişdir.\nŞagirdlərdən birinin sonralar yazdığına görə M.H.Əlqədari onlara H.Məlikzadənin (Zərdabinin), M.F.Axundovun, “Əkinçi” və digər qəzetlərin maraqlı, uşaqların təfəkkür tərzinə uyğun yazıları oxuyar, öz ciyərparələrini ictimai-siyasi həyatın vacib məsələləri ilə tanış edərmiş. Xatirədə “digər qəzetlər” cərgəsində adı çəkilməsə də, “Ziya”nın yeri aydın görünür.\nMaraqlıdır ki, M.H.Əlqədarinin məktubundakı fikirlər ilə “Ziya” qəzetinin naşiri və əsas yazarlarından biri olan S.Ünsizadənin yeni tipli məktəb uğrunda apardığı mübarizənin uyğun və üst -üstə düşən cəhətləri çoxdur. Məktəb və maarif məsələləri, dərslik və tədris üsulu “Ziya” qəzeti nəşrə başlayandan onun aparıcı, istiqamətverici mövzuları olmuşdur. S.Ünsizadənin “Oxumaq və yazmaq barəsində” (08.02.1879, N3), “Uşaqlarımıza təlim və təhsil vermək barəsində (13.02, 1879, N4), “Təklifati-mədəniyyət” (2702.1879 və s. proqram xarakterli yazılar dövrün maarifçi ziyalılarına ünvanlanmış yazılar kimi diqqəti cəlb edir.\nM.H.Əlqədarinin məktubundan hiss olunur ki, qürbətdə – doğma el-obasından uzaqlarda yaşamağa məcbur olan müxbir “Ziya”da dərc olunan yazıları müntəzəm oxuyurmuş. O, çox güman ki, S.Ünsizadənin 1880-ci ildə “Ziya”nın bir neçə nömrəsində dərc olunan “Mübtədi məktəblər barəsində” silsilə məqalələrini də oxumuş və bu yazılar onun dünyagörüşünün formalaşmasında mühüm rol oynamışdır.\n“Zİya” qəzetində sonrakı nömrələrində M.H.Əlqədarinin imzalı və imzasız digər yazılarına təsadüf edilmir. M.H.Əlqədarini Azərbaycan və Azərbaycan ziyalıları ilə bağlayan əlaqələr çoxdur. Onun Azərbaycan dilində 1890-1892-ci illərdə yazdığı “Asari-Dağıstan” əsəri 1903-cü ildə Bakıda nəşr olunmuşdur.\nF.Köçərli 1907-ci ildə qələmə aldığı yazısında M.H.Əlqədarini çox yüksək qiymətləndirmişdir.\nM.H.Əlqədarinin “Məmnun” təxəllüsü ilə Azərbaycan və ərəb dillərində yazdığı şeirlər şairin ölümündən üç il sonra Teymurxan-Şurada çap olunmuşdur.\n2009-cu il sentyabrın 26-da Dağıstanın Süleyman Stalski rayonunun Əlqədar kəndində Mirzə Nəsən Əfəndinin muzeyi açılmışdır.\nAzərbaycanın orta məktəbləruində işıqlı fikir adamlarından biri olan M.H.Əfəndinin ədəbi irsinin öyrənilməsi müvafiq təhsil qurumlarını ciddi düşündürməlidir.\n“Məhəmməd ağa Şahtaxlının publisistikası” adlı monoqrafiya işıq üzü görüb\nNaxçıvan, Ədəbi əlaqələr


ABŞ-ın gizli HƏDƏFİ: Türkiyənin “dərin dövləti” Ağ Evi ifşa etdi » Ulu Yol Xəbər portalı\nUlu Yol Xəbər portalı » Baş Xəbər » ABŞ-ın gizli HƏDƏFİ: Türkiyənin “dərin dövləti” Ağ Evi ifşa etdi\nABŞ-ın gizli HƏDƏFİ: Türkiyənin "dərin dövləti” Ağ Evi ifşa etdi\n"Hazırda ABŞ və Türkiyə Qərbi Asiyada savaşın iki qütbündə yer alır. Digər ölkələr bu qütbləşməyə görə mövqe tuturlar”.\nPublika.az xəbər verir ki, bu fikirlə Türkiyənin Vətən Partiyasının sədri Doğu Perinçek ("Dərin dövlət”in adamı olaraq tanınır – red.) "Aydınlıq” qəzetində dərc etdiyi yazısında çıxış edib.\nPartiya sədri bununla da Cümhuriyyət Xalq Partiyasının (CHP) sədrinin müavini Öztürk Yılmaza cavab verib. Suriyanın şimalındakı döyüşü ABŞ-Rusiya döyüşü kimi xarakterizə edən Ö. Yılmazın sözlərinə görə, onlar Türkiyə üzərində qarşı-qarşıya gəliblər.\n"Türkiyənin Vətən Savaşının qarşısındakı güc Amerika imperializmidir. Silahlandırdığı və hər sahədə dəstəklədiyi əlaltılarını Türkiyənin üzərinə göndərib. Gəldiyimiz nöqtədə ABŞ-ın əsas düşməni nə Rusiya, nə İran, nə də Suriyadır, ABŞ-ın əsas hədəfi Türkiyədir. ABŞ Türkiyənin müttəfiqləri olan ölkələri belə Türkiyəyə qarşı istifadə etməyə çalışır”, - D. Perincek bildirib.\nOnun sözlərinə görə, "Bu döyüş ABŞ-Rusiya döyüşüdür” təbliğatı aparanlar türk millətini Vətən Savaşından uzaqlaşdırmaq istəyirlər.


Həbsdə olan icra başçısı koronavirusa yoluxub, vəziyyəti ağırdır - MINVAL.INFO\nLənkəran Ağır Cinayətlər Məhkəməsində işinə baxılan vəzifə cinayətlərinə görə həbs olunmuş Biləsuvar Rayon İcra Hakimiyyətinin sabiq başçısı Mahir Quliyev koronavirusa yoluxub.\n“Minval.info” “Oxu.az”a istinadən xəbər verir ki, , vəziyyətində ağırlaşmalar olduğundan o, Dövlət Gömrük Komitəsinin İxtisaslaşmış Hospitalına yerləşdirilib.\nİlkin məlumatlara görə, süni tənəffüs aparatına qoşularaq intensiv müalicə olunur. Həkimlərin rəyinə əsasən, o, şəkər, hipertoniya, ürək çatışmazlığı və bu kimi digər ciddi yanaşı xroniki xəstəliklərdən də əziyyət çəkir.\nMəlumatı onun vəkili təsdiq edib.\nXatırladaq ki, Ağstafa Rayon İcra Hakimiyyətinin həbsdə olan sabiq icra başçısı Nizaməddin Quliyev Gəncə İstintaq Təcridxanasında koronavirusa yoluxub.\nSentyabrın 7-də səhhəti pisləşən sabiq icra başçısı Gəncə modul tipli xəstəxanaya yerləşdirilsə də, sentyabrın 8-də orada dünyasını dəyişib.\nTarix: 2021/09/14 17:15


Nağd puldan niyə imtina edə bilmirik?? - | Muhasibat.Az\nNağd puldan niyə imtina edə bilmirik??\nRəşad Həsənov: “Elə bir sistem formalaşdırmaq lazımdır ki, həm dövlət, həm vətəndaş, həm də biznes nağdsız hesablaşmada maraqlı olsun”\nSon illər aparılan islahatlardan biri də ölkədə nağdsız hesablaşmaların miqyasının genişləndirilməsi oldu. Bu istiqamətdə qanunvericilikdə bir çox dəyişikliklər həyata keçirildi, özəl qurumların aylıq nağdsız xərcləmələrinə limit qoyuldu.\nDövlət büdcəsindən ödənilən maaş, pensiya və sosial müavainətlər, o cümlədən əksər özəl müəssisələr tərəfindən əmək haqlarının ödənilməsi nağdsız şəkildə həyata keçirilməyə başladı. Lakin bütün bunlar əsas mərhələdə, əhalinin həyata keçirdiyi gündəlik ticarət əməliyyatlarında keçərli olmadı. Hələ də market və mağazalarda, ticarət mərkəzlərində insanların çox az qismi ödənişi plastik kartlarla həyata keçirir. Halbuki büdcə təşkilatlarından maaş alanlardan tutmuş pensiyaçılara qədər hər kəs plastik karta sahibdir. Lakin insanlar bu kartlar vasitəsilə alış-veriş etməkdənsə, pul köçürülən kimi bankomata yaxınlaşıb onu nağdlaşdırmağa üstünlük verirlər. Səbəb həm ölkədə bu sahə üzrə infrastrukturun tam qurulmaması, həm də nağdsız hesablaşmalarla bağlı bu sistemə olan inamsızlıqdır.\nBəs problemin həlli yolu nədir? Niyə həm biznes qurumları, həm də vətəndaşlar nağd puldan imtina etməkdə bu qədər çətinlik çəkirlər? Burada vergilərin ağır olması da rol oynayırmı?\n“Yeni Müsavat”ın suallarını cavablandıran iqtisadçı ekspert Rəşad Həsənov bildirdi ki, bu gün inkişaf etmiş ölkələrdə iqtisadi münasibətlərin və ticarətin təxminən 90 faizi nağdsız formada həyata keçirilir:\n“Bunun üçün bir infrastruktur yaradılıb. Bütün ticarət müəssisələri insanları nağdsız ödəniş etməyə təşviq edirlər. Eyni zamanda kredit kartlarının olması, bank sisteminin uyğunlaşması kimi məsələlər də artıq bu ölkələrdə həllini tapıb. Bununla yanaşı, daha çox nağdsız dövriyyənin təşviqi tədbirləri həyata keçirilir. Bu tədbirlər iki istiqamətdə olur, həm alıcılar üçün , həm də satan tərəf üçün tətbiq olunan təşviq proqramları var. Bizdə nağdsız satış həyata keçirən sahibkarlara heç bir güzəştlər tətbiq olunmur. Halbuki biz illərdir təşviq edirik ki, ikili bəyannamələr tətbiq olunsun, nağd ödənişlər üçün sahibkarlardan bir bəyannamə növü, nağdsız ödənişlər tətbiq edənlərdən isə başqa bəyannamə alınsın. Beləliklə, nağdsız dövriyyəsi olanlar fərqləndirilsin və onlara güzəşt tətbiq edilsin. Biz təklif edirik ki, müəyyən müddət ərzində bu dövriyyələr ən azı 2 dəfə daha az vergiyə cəlb olunsun və ya onlara vergi tətbiqi ləğv olunsun. Çünki ilk növbədə bu mədəniyyətin formalaşmasına ehtiyac var. Bu gün bəzən insanlar nağdsız ödəniş etmək istəsələr də, mövcud infrastruktur ona cavab vermir. Ticarət mərkəzləri ən müxtəlif bəhanələrlə çalışır ki, ödənişlər nağd şəkildə edilsin. Çünki nağdsız dövriyyə birbaşa vergi orqanlarında uçota alınır və vergi predmetinə çevrilir”. İqtisadçının sözlərinə görə, sahibkar yüksək vergi ödəmələrindən yayınmaq üçün çalışır ki, satışı nağd formada həyata keçirsin və nağdsız ödənişləri hansısa formada məhdudlaşdırsın: “Bir sıra ticarət müəssisələrində POS-terminallar işləmir, bəzən də bilərəkdən bu aparatları sıradan çıxarırlar. Azərbaycanlı sahibkar nağdsız dövriyyədə maraqlı deyil və mümkün qədər çalışır ki, bunu məhdudlaşdırsın. Buna görə də sahibkarları buna təşviq etmək üçün güzəştli vergi sisteminin tətbiqinə ehtiyac var.\nGələcəkdə mərhələli şəkildə vergiləri tətbiq edərək, standartlara uyğunlaşdıraraq indiki səviyyəyə çatdırmaq olar. Hələ ki nağdsız dövriyyə mədəniyyətinin formalaşdırılması üçün addımlar atılmalıdır. İşin digər tərəfi də odur ki, vətəndaşa hədəflənən təşviqedici tədbirlər görülməlidir. Banklar və ticarət müəssisələri nağdsız alış-verişə bonuslar təklif edə bilərlər, qiymətlərdə müəyyən güzəşt edə bilərlər. Azərbaycanda bu təcrübə yavaş-yavaş formalaşmağa başlayıb. Ancaq infrastruktur buna cavab vermədiyi üçün insanlar bu imkanlardan tam istifadə edə bilmirlər. Bundan əlavə bir məsələ də var ki, Azərbaycanda hazırda təxminən 6 milyon kartın olmasına baxmayaraq, bu kartlardan nağdsız ödənişlərdə istifadə edilmir. Dövlət müəssisələrində çalışanların demək olar ki, hamısı əmək haqlarını kartla alırlar, pensiya və sosial müavinətlər nağdsız şəkildə ödənilir. Lakin həmin insanların əksəriyyəti bu kartları nağdlaşdırmağa aləti kimi istifadə edirlər. Onların çoxunun informasiyası yoxdur ki, bu kartlardan istifadə edərək nağdsız şəkildə ödəniş etmək imkanları var. Bu sahədə maarifləndirmə də zəifdir. Bundan başqa, cəmiyyətdə stereotiplər də var ki, onları qırmaq lazımdır. İnsanların çoxu düşünür ki, nağdsız formada ödəniş edərkən onu aldada bilərlər, hesablarını oğurlaya bilərlər. Bununla bağlı sistem güvənliliyini artırmaq və cəmiyyəti buna inandırmaq lazımdır. Ənənəvi stereotiplərin aradan qaldırılması üçün genişmiqyaslı kampaniyaların aparılması vacibdir. Bu istiqamətdə çəkilən bütün zəhmət, xərclənən vəsait bir müddət sonra artıqlaması ilə dövlət büdcəsinə qayıdır. Həm də cəmiyyətdə bir mədəniyyət formalaşır”.\nİqtisadçı onu da qeyd etdi ki, hazırda nağdsız ödəniş hər iki tərəfə daha baha başa gəlir, çünki bu vəsait vergiyə cəlb olunur:\n“Elə bir sistem formalaşdırmaq lazımdır ki, bütün tərəflər – həm dövlət, həm vətəndaş, həm də biznes prosesdə maraqlı olsun. Bizdə dövlətin nə dərəcədə maraqlı olduğu hazırda bəlli deyil, çünki proses çox zəif gedir. Biznes maraqlı deyil, çünki burada əlavə xərc, vergi ödənişi yaranır. Qeyri-neft iqtisadiyyatının böyük bir qismi illeqal dövriyyədə formalaşıb. Nağdsız şəkildə ödənişlərə mütləq vergi güzəştləri edilməlidir. Dünya praktikasında da bu kimi hallarda problemlər ancaq güzəştlərlə, təşviqlərlə aradan qaldırılır. Bizdə hətta aldığımız məhsula görə ticarət müəssisələrində qəbzin verilməsi mədəniyyəti belə formalaşmayıb. Bəzən insanlar bu qəbzləri almaqdan imtina edir, bəzən də satıcılar vermirlər. Bəzi böyük ticarət şəbəkələri var ki, malın qaiməsi insanlara verilir. İnsanlar da elə bilirlər ki, o, rəsmi qəbzdir, halbuki bu aldığımız malların siyahısıdır. Ancaq rəsmi qəbz kiçik bir kağızdır, orada məbləğ, ƏDV və sair göstərilir. Bizdə real sektorda bu kimi problemlər var. Bu gün mağazada qəbz tələb etməyən insandan nağdsız ödəniş gözləmək də yersizdir. Dövriyyənin leqallaşması üçün nağdsız ödənişin tətbiqi, nağd ödənişlərdə qəbzlərin verilməsi və sair üçün Azərbaycanda ciddi addımlar atılmalıdır. Dövlət təkcə vətəndaşı təşviq etməklə buna nail ola bilməz, burada biznes də maraqlı olmalıdır. Biznes qurumları dövriyyələrini gizlətməsələr hazırkı vergi yükünün ağırlığı altında mövcud olmaları mümkün deyil. Vergi yükü həddindən artıq ağırdır, kommersiya gəlirlərində 40 faizdən artıq vergi yükü var. Dövlət bütün bunları nəzərə alaraq, ilk növbədə vergi güzəştləri tətbiq etməlidir. Nağdsız dövriyyəyə daha aşağı vergi dərəcələri tətbiq etməklə buna nail olmaq mümkündür”.\nAudit, Audit xidməti, mühasibat, mühasibat uçotu, mühasibat xidməti, Nağd pul, pul, vergi, Vergi bəyannaməsi


Holland tortu resepti » DADLI.Az - Dadlı Reseptlər, Tort Reseptləri, Asan Yemek Reseptleri\nReseptin məlumatları Baxış sayı: 12990\nTarix : 16.11.2014, 23:00\n250 q un\n10 x.q. su\n2 x.q rom (konyak və ya sirkə)\nİç və bəzək üçün:\nUnu soyuq mərmər lövhənin üstündə ələyin. Təpəciyin ortasını dərinləşdirin, buraya 1 çay qaşığı duz, su, konyak, 1 ç.q. kərə yağı (marqarin) töküb bərk xəmir yoğurun. Çalışın ki, bu zaman əlləriniz soyuq olsun.\nMarqarini iki perqament kağızının arasına qoyub qalın dördbucaqlı formasında yayın.\nHəm xəmiri, həm də marqarini eyni dərəcədə soyuq yerə qoyun.\nSonra un tökülmüş taxtanın üzərində xəmiri dördbucaqlı formasında, ortası azca qalın olmaqla yayın. Xəmirin ortasına yaydığınız marqarini qoyub, xəmirin kənarlarını üstünə qatlayın. Xəmiri 20 dəqiqəliyə soyuq yerə qoyun. Sonra yenə yayın, üç dəfə qatlayın və daha 30 dəqiqə soyuducuda saxlayın. Bütün bu prosesi daha iki dəfə təkrarlayın (yayıb qatlayın və soyuq yerə qoyun).\nYaydığınız xəmirin üstündəki unu hər dəfədə silməyə çalışın, yoxsa korj kövrək olub qırılar.\nAlınmış yağlı qat-qat xəmiri hissələrə ayırıb 5 mm ölçüdə dördkünc, kvadrat, yaxud dairəvi yayın. Su səpilmiş siniyə qoyub orta temperaturda 15 dəqiqə bişirin. Korjlar hazır olandan sonra bir hissəsinin üzərinə konfitür yaxıb albalı düzün, üzərinə çalınmış qaymaq çəkib bıçaqla hamarlayın. Qalan korjların isə üzərinə ağ qlazur çəkin, qaymaq və albalı ilə bəzəyin. Bunları növbələyəndə çox dadlı alınır.\nEtiketlər: soyuq, yayın, qoyun, qoyub, qatlayın, albalı, xəmiri, üzərinə, qaymaq, marqarini, olsun, Sonra, xəmirin, dəqiqə, formasında, konyak, konfitür, dördbucaqlı, qlazur, qalın\nNapoleon tortu resepti - Video + FOTO RESEPT\nBalkanların napoleon tortu resepti\nUçuş tortu resepti


Etiket: refresh.io | Martech Zone\nSatış və ya marketinqlə məşğul olsanız, indi yeniləyin!\nÇərşənbə, Sentyabr 24, 2014 Bazar, Oktyabr 4, 2015 Douglas Karr\nHər həftə olur. Satıcıdan və ya prospektdən bir e-poçt alıram və söhbət etmək üçün bir tarixdə işləyirik. Saytlarına baxıram və uyğun olub olmadığını yoxlayıram. Bunlar haqqında biraz daha çox məlumat əldə etmək üçün LinkedIn-də əlaqə qura bilərəm. Tarix təyin olundu, təqvim dəvətnaməsi qəbul edildi və davam edirəm. Bir neçə həftə keçir və bir insanla bir xəbərdarlıq gəlir.


Ombudsman Aparatının əməkdaşları hərbi hissələrə baxış keçiriblər - Report.az\n15 May, 2017 17:17\nBakı. 15 may. REPORT.AZ/ Ombudsman Aparatının Hərbi qulluqçuların hüquqlarının müdafiəsi sektorunun müdiri Fəzail Həsənov və həmin sektorun böyük məsləhətçisi Murad Babayev Daxili Qoşunların və Mülki Müdafiə Qoşunlarının Lənkəran şəhərindəki “N” saylı hərbi hissələrinə plan üzrə baxış keçiriblər.\nQurumun mətbuat xidmətindən "Report"a verilən məlumata görə, baxışların məqsədi hərbi qulluqçuların məişət şəraiti ilə tanış olmaq, onlarla rəftar və həmin hərbi hissələrdə insan hüquqlarının müdafiəsi vəziyyətinin araşdırılması olub.\nOmbudsmanın nümayəndələri şəxsi heyətlə insan hüquqları, o cümlədən hərbi qulluqçuların hüquqları, Ombudsmanın bu istiqamətdə fəaliyyəti, mövcud hərbi qanunvericilik və hərbi nizamnamələr mövzusunda söhbətlər aparmış, çoxsaylı sualları cavablandırmışlar. Onlar respublikamızda hüquqi maarifləndirmə, ideoloji və təlim-tərbiyə işlərinin, şəxsi heyətin yüksək döyüş ruhunun və psixoloji durumunun, həmçinin Vətənə sədaqət və vətənpərvərlik hissinin gücləndirilməsi sahəsində aparılan işlərin əhəmiyyətini vurğulanıb.\nEyni zamanda Daxili Qoşunların Lənkəran şəhərindəki hərbi hissəsində müddətli hərbi qulluqçular arasında aparılan hüquqi maarifləndirmə işinin təşkilinin yüksək səviyyədə olması müşahidə edilib.\nDaxili Qoşunların Lənkəran şəhərindəki hərbi şəhərciyində 60 mənzildən ibarət yaşayış binası ailəli hərbi qulluqçuların istifadəsinə verilib. Mülki Müdafiə Qoşunlarının hərbi şəhərciyində isə bütün növ mebel və avadanlıqlarla təmin edilmiş 40 mənzildən ibarət yaşayış binasının yaxın müddətdə istifadəyə verilməsi nəzərdə tutulub.


Millət vəkili Fərəc Quliyev Avronest Parlament Assambleyasının plenar sessiyasında çıxış etdi və bəyanat yaydı » davam.az - BÜTÖV AZƏRBAYCAN ADINA!\nMillət vəkili Fərəc Quliyev Avronest Parlament Assambleyasının plenar sessiyasında çıxış etdi və bəyanat yaydı\n15.09.2011 [19:45] - MDH, Fərəc Quliyev\nAzərbaycan Milli Məclisinin deputatı, Avronest Parlament Assambleyasında Azərbaycan nümayəndə heyətinin üzvü, Milli Dirçəliş Hərəkatı Partiyasının sədri Fərəc Quliyev Avronest Parlament Assambleyasının plenar sessiyasında çıxış etdi və bəyanat yaydı. Bəyanatın tam mətnini diqqətinizə çatdırırıq:\nAzərbaycan Milli Məclisinin deputatı, Avronest Parlament Assambleyasında Azərbaycan nümayəndə heyətinin üzvü, Milli Dirçəliş Hərəkatı Partiyasının sədri Fərəc İbrahim oğlu Quliyevin\nƏziz həmkarlarım, sovet imperiyasının dağılması və işğalda olan ölkələrin müstəqillik qazanmasının 20 illiyi ərəfəsində Avronest Parlament Assambleyasının plenar sessiyasının keçirilməsi böyük siyasi hadisədir. Bəşəriyyətin xərçəng xəstəliyi olan kommunizmin süqutu Yeni Dünya Düzənində demokratik dəyərlərin üstün vəziyyətə gəlməsi dinamizminə təkan verdi. Bu imperiyanın Şərqi Avropa ölkələrində - Polşada, Macarıstanda; Orta Asiyada – Qazaxıstanda, Özbəkistanda; Pribaltikada, Gürcüstanda, 20 yanvar 1990-cı ildə Azərbaycanda törətdiyi qanlı cinayətlər hansı mahiyyətli bəladan bəşəriyyətin xilas olduğunu göstərir. Ölüsü də zərər verən bu imperiya, Dnestryanı, Osetiya, Avxaziya, Qarabağ və sair kimi süni problemləri dinc Planetimizin – evimizin döşəmələri altına mina kimi döşəyərək tarixin səhnəsindən getmişdir.\nMən siqnator - Azərbaycanda müstəqillik aktını hazırlayan və ona səs verən deputat, həbsxanalar keçmiş siyasi məhbus kimi kommunizmə qarşı bizlərlə birlikdə çiyin-çiyinə mübarizə aparmış, imperiyanı çökdürmüş Avropanın, postsovet məkanının mübariz insanlarını bu böyük nailiyyətin 20 illiyi münasibəti ilə təbrik edirəm.\nCənubi Qafqazda və başqa münaqişə ocaqlarında – Qarabağ problemində işğalçı Ermənistan ilə, işğala məruz qalan Azərbaycan arasinda; Osetiya və Abxaziya məsələsində işğalçı ilə, işğala məruz qalan Gürcüstan arasında fərq qoymamaq yalnışdır. “Bu balans” siyasəti Rüsiyaya lazımdır, özü də münaqişənin bitməsi üçün yox, saxlanması üçün. Qarabağın, Osetiyanın, Abxaziyanın kimdə qalması yox, bu subyektlərdə problemin qalması Rusiyaya lazımdır. Ermənistan forpost dövlət olduğundan Azərbaycan torpaqlarının Ermənistanın işğalında qalması, Rusiyanın bölgədə qalmasına və hər iki respublikaya nəzarət və təsir etməyə görə lazımdır.\nRusiya Qarabağ probleminin barış şərtlərində ordusunun burada sülməramlı qüvvə kimi qalmasını dəfələrlə təklif edib. Rusiyanın “sülhpərvər missiyasının” Gürcüstan örnəyi hamının gözü qarşısındadır. Bir vaxtlar “Varşava Müqaviləsi” adlı blok adı altında Rusiya Şərqi Avropanı işğal altında saxladığı kimi, eyni missiyanı başqa adlar altında Cənubi Qafqazda tətbiq etməklə bölgəni və Qərbi, dinc dəyərləri və birgəyaşayış qaydalarını təhdid edir. Ona görə də; Avronest PA-nın proritetlərini, o cümlədən:\n-\t“Dəyişən qonşuluğa Yeni cavab”a dair birgə sənəd nəzərə alınaraq;\n-\tAvropa parlamentinin Avropa Qonşuluq Siyasətinin Şərq Ölçülərinə dair sənədi nəzərə alınaraq;\n-\tBMT-nin dörd qətnaməsini ( 822; 853; 874; 884 ) nəzərə alaraq faktaraşdırıcı missiyanın yekun rəyindən sonra dərhal işğalçıların Azərbaycan və Gürcüstan ərazilərindən çıxarılması təmin edilməli;\n-\tAvronest sülhməramlı qüvvələri təsis edilməli və bölgəyə göndərilmə mexanizmini özündə ehtiva edən sənəd qəbul olunmalıdır.\nBir daha hamınızı, xüsusən müstəmləkədən qurtulmuş ölkə təmsilçilərini Sovet imperiyasının dağılmasının 20 illiyi münasibəti ilə təbrik edirəm.\nBu xəbər oxucular tərəfindən 3065 dəfə izlənilmişdir!


BDU-da 172 məruzə üzrə konfrans keçirildi – Foto\nBakı Dövlət Universitetinin Hüquq fakültəsində "Heydər Əliyev və Azərbaycanda hüquqi dövlət quruсuluğu" mövzusunda beynəlxalq elmi-praktiki konfrans keçirilib.\nAxar.az xəbər verir ki, Heydər Əliyevin anadan olmasının 93-cü ildönümünə həsr olunmuş tədbiri giriş sözü ilə açan BDU-nun Elm və innovasiyalar üzrə prorektoru, AMEA-nın müxbir üzvü, professor Aydın Kazımzadə ümummilli liderin tarixi xidmətləri və ölkəmizin hüquqi dövlət quruculuğu istiqamətində gördüyü işlərdən bəhs edib.\nBDU-da keçirilən beynəlxalq konfransların əhəmiyyətindən danışan prorektor Aydın Kazımzadə belə tədbirlərin universitetin beynəlxalq əlaqələrinə, o cümlədən elmin və təhsilin inkişafına müsbət təsirini qeyd edib.\nHüquq fakültəsinin dekanı, professor Əmir Əliyevin konfrans barədə ətraflı məlumatından sonra Ukrayna Milli Elmlər Akademiyasının müxbir üzvü, professor Vladimir Denisov, Ukrayna Milli Elmlər Akademiyasının həqiqi üzvü, professor Oleq Zayçuk, professorlar - Kamil Səlimov, Leonid Timçenko, Yuriy Burilon, Əmir Əliyevin və dosent Turqay Hüseynovun məruzələri dinlənilib. Konfrans öz işini "İnsan hüquqları", "Dövlət və hüquq nəzəriyyəsi və tarixi, konstitusiya hüququ", "Beynəlxalq hüquq", "Cinayət hüququ, cinayət prosesi, kriminalistika və məhkəmə ekspertizası", "Mülki hüquq, mülki proses və kommersiya hüququ, əmək və ekologiya hüququ" bölmələrində davam etdirib. Bölmələrdə ümumilikdə 172 məruzə dinlənilib.\n2016.06.08 / 17:17


Şou-Biznes » Səhifə 107 » BolgeXeber.Com - İnformasiya agentliyi ~ Bölgələrdən xəbəriniz olsun!\nAygün Kazımovadan böyük iddia\n'Mən olmasam, Azərbaycan musiqisi çox geridə qalardı' Aygün Kazımova tanınmış reper Snop Doqla duet oxuyacaq. Məlumata görə, müğənni bu barədə Türkiyə mətbuatına verdiyi müsahibədə danışıb. O duet oxuma təklifinin Snop Doqdan gəldiyini və çəkilişlərin\n30 yanvar 11:30\n"Əgər həyat yoldaşım gündə bir dollar qazanarsa..."\n"Rəqabət" anlayışı mənim üçün vacib olsaydı, hər şeyi atıb İstanbula gəlməzdim. Bu barədə Day.Az saytına müsahibəsində tanınmış müğənni İradə İbrahimova bildirib. "Mən həmişə sakit işləmişəm, heç kimin işinə qarışmamışam, kimisə qabaqlamaq istəməmişəm. Heç kimin\n29 yanvar 09:20\nDünyanın ən ehtiraslı qadını - FOTOLAR\nAmerikalı aktrisa Mila Kunis “Esquire”nin qalibi olub Amerikalı aktrisa Mila Kunis “Esquire”nin qalibi olub. Bolgexeber.com xəbər verir ki, aktrisa dünyanın ən ehtiraslı qadını seçilib. Məlumata görə, “Esquire” jurnalı “ehtiraslı qadın” seçmək üçün sorğu keçirib.\nAygün Bəylər narkotik aludəçisidir\nƏməkdar artist Aygün Bəylər Azərbaycanı birdəfəlik tərk edib. Bolgexeber.com bakuinfo.az-a istinadən xəbər verir ki, müğənninin bu qərarı verməsinin səbəblərindən biri daha çox pul qazanmaq istəyidir.A.Bəylər hazırda Moskvada əslən Şəmkirdən olan iş adamının\n23 yanvar 09:40\nƏvvəlki səhifə1 ... 103 104 105 106 107 108 109 110 111 ... 128Növbəti səhifə


Xoşqədəm Doğuşla evlənmə səbəbini açıqladı - Müsahibə » Qadınla.Com - Qadınlar Birİncidir!\nTarix: 30-12-2014, 12:04\n"Kempinski” otelində baş tutan şənlik mərasiminin təfərrüatları haqda Xoşqədəm Hidayətqızı müsahibəsində ətraflı bəhs etdi. "Doğuş dedi, bilmirsənmi, neçə əsgəriniz şəhid olub?!”\n- Xaricdə təhsil alır. 19 yaşı var. O, mənim bu addımıma normal yanaşdı. Mənim əzizlərim, hər bir qadının istədiyi yaşda ailə qurmaq, xoşbəxt olmaq haqqı var. Buna sayğı ilə yanaşın. Övladımı körpə ikən uşaq evinə atsaydım, onu yad bir atanın evində böyütsəydim, yaxşı olardı? Yox. Mən övladımı böyütdüm, boya-başa çatdırdım. "Həyata atıl və bundan sonrakı həyatın sənindir” dedim və sonra öz həyatımı qurdum. Məncə, buna hörmətlə yanaşmaq lazımdır. Çox şükür ki, övladım buna hörmətlə yanaşdı. Onunla Doğuş çox yaxşı dostdurlar. Bir-birlərini gözəl başa düşürlər. "Ən böyük arzum 70 yaşıma qədər reportyor olmaqdır” - Artıq ailə qurdunuz. Daim ictimai-siyasi proseslərdə iştirak etmisiniz. Hətta ötən parlament seçkilərindən birində namizəd olmusunuz. Qarşıdan gələn növbəti seçkilərdə iştirak edəcəksinizmi?\n- Çünki veriliş çox ağırdır. İndi də günümün müəyyən hissəsini Doğuşa, evə ayırmışam. Bu, istər-istəməz işimə təsir göstərir. Hətta işçilərimiz, komandamızın üzvləri də deyirlər ki, Xoşqədəm xanım, xəbəriniz varmı, verilişə bir qədər az vaxt ayırırsınız. Çünki bütün gün televiziyada olmuşam. Gecədən səhərə kimi çalışmışam. Çəkilişlər, uzun yollar. Rusiyanın bu şəhərindən o şəhərinə getmişəm. Hava limanlarında saatlarla gözləmək də adamı yorur. Təsəvvür edin ki, bəzən yorğunluqdan utanmadan dəmir stolların üstündə uzanıb yatırdım. 8-10 saat yuxusuz qaldığım vaxtlar olub. Əfqanıstanda 10 saat yatmadım. Bütün bunlar çox ağırdır və mənim digər işlərimə təsir edir. Siz vəzifəmdən danışdınız. 2015-ci ildə mətbuatda çalışmağımın 20 ili tamam olacaq. Həmin redaksiyadakı otaq 15 il mənim olub. Əməkdaşlarımızdan soruşa bilərsiniz, heç kim deməz ki, Xoşqədəm öz otağındakı kresloda oturub. Həmişə ya köməkçinin, ya da jurnalistlərin otaqlarında əyləşmişəm. Yalnız və yalnız kimsə qonaq gələndə kabinetə keçmişəm. Mənimki reportyorluqdur. Göndərin, gedim reportajlar hazırlayım. Bir yerdə oturmağı bacarmıram. Ən böyük arzum 70 yaşıma qədər reportyor olmaqdır. Gedim qaynar nöqtələri gəzim, oralardan reportajlar hazırlayım. Haradasa tapıntı edim. Əgər vəzifədə, kresloda olsam, inanın ki, qısa zamanda qarşınızda qoca bir qadın görərsiniz. Arzum odur ki, dünyanın qaynar yerlərindən reportajlar hazırlayım. Suriyada, Əfqanıstanda, İraqda jurnalist kimi fəaliyyət göstərmək istəyirəm. loading... 100\nXoşqədəm: "Bizim sevgimiz filmlərdə gördüyünüz sevgidir"


KSORS.AZ - Ana səhifə - Azərbaycanın Rusiya Cəmiyyəti İcmalarının Koordinasiya Şurası\nAzərbaycanın Rusiya Cəmiyyəti İcmalarının Koordinasiya Şurası\nBakıda yazıçı-fantast Yevgeni Voyskunskinin yaradıcılığına həsr olunmuş gecə keçirildi. Fotoreportaj\nBakıda “Xatırlayırıq, kədərliyik” adlı fotosərgi açıldı.\nBakı Slavyan Universitetində rus dili və ədəbiyyatı müəllimləri üçün seminar keçirildi\nRusiya İnformasiya və Mədəniyyət Mərkəzində Rusiya Gənclər günü qeyd olundu\nAzərbaycandakı Rossotrudniçestvo nümayəndəliyinin baş eksperti Yelena Şışkalova bayramın tarixi, RİMM-də gənclərlə aparılan işlər barədə məlumat verdi və “Puşkini oxuyaq” beynəlxalq informasiya layihəsinin azərbaycanlı iştirakçılarına təşəkkür məktubları təqdim etdi.\n14.12.2017 / Ətraflı\nAzərbaycanın Qobustan rayonunda rus dili müəllimlərinin səyyar iclası keçirildi\nCari ilin 23 iyun tarixində Rusiya İnformasiya və Mədəniyyət Mərkəzinin Tədris və Metodika mərkəzinin Aleksey Çernyayevski adına 1 saylı məktəbin yaranmasının 150 illiyinə həsr olunmuş genişləndirilmiş səyyar seminarı keçirilmişdir. Məktəb Qobustan rayonunun Mərəzə qəsəbəsində yerləşir.\nCari ilin 26 aprel tarixində Bakı Slavyan Universitetində (BSU) Bakı şəhərindəki Rusiya İnformasiya və Mədəniyyət Mərkəzinin (RİMM) Tədris və metodika mərkəzinin “Müasir ədəbiyyat məktəbdə. Ədəbiyyat dərslərində məna kəsb edən oxu vərdişlərinin formalaşması.” mövzusunda seminarı keçirildi. Seminarda Bakı məktəblərinin rus dili və ədəbiyyatı müəllimləri, həmçinin BSU-nun magistrantları və doktorantları iştirak etdilər.\n22 iyun tarixində Bakıdakı Rusiya İnformasiya və Mədəniyyət Mərkəzində (RİMM) Böyük Vətən müharibəsinin başlamasının 76-ci ildönümünə həsr olunmuş fotosərgi açıldı. Məlum olduğu kimi bu gün Rusiyada xatırlama və kədər günü kimi geyd olunur.\nCari ilin 1 may tarixində Bakı şəhərindəki Rusiya İnformasiya və Mədəniyyət Mərkəzinin “Ədəbi məclislər” layihəsi çərçivəsində Azərbaycan Yazıçılar İttifaqında Bakı məktəbləri şagirdlərinin yaradıcı ictimaiyyət nümayəndələri ilə görüşü keçirildi. Görüş sovet və Rusiya yazıçısı-fantastı Yevgeni Voyskunskinin anadan olmasının 95 illik yubileyinə həsr olunmuşdur. O, Bakıda anadan olub, İsay Lukodyanovla müştərək yazdığı “Mekonq” ekipajı”, “Çox uzaq Tartess” və s. kimi əsərləri ilə məşhurdu.\nCopyrights © 2022 Bütün hüquqlar qorunur


Aprelin 27-də Bakı Şəhəri üzrə Təhsil İdarəsinin tabeliyində olan ümumtəhsil məktəblərinin IV-V siniflərində riyaziyyat fənni üzrə test yoxlaması aparıldı.\nHəmin gün bununla bağlı Yasamal rayonunda yerləşən 20 nömrəli məktəbdə brifinq keçirildi. Bakı Şəhəri üzrə Təhsil İdarəsinin Beynəlxalq əlaqələr və ictimaiyyətlə əlaqə sektorunun müdiri Zəminə Əliqızının bildirdiyinə görə, bu tədbir idarənin təşəbbüsü ilə artıq ikinci ildir ki, təşkil olunur.\nÖtən tədris ilində Bakının ümumtəhsil məktəblərinin yalnız IV siniflərində riyaziyyat fənni üzrə monitorinq keçirilsə də, bu gün test yoxlamasına IV-V siniflər və həmin siniflərdə riyaziyyatdan dərs deyən müəllimlər cəlb olunublar.\nBakı Şəhəri üzrə Təhsil İdarəsinin Ümum təhsil sektorunun müdiri Firidun Həmzəyevin KİV nümayəndələrinə verdiyi məlumatda qeyd olundu ki, bu gün monitorinqdə idarənin tabeliyində olan 308 ümumtəhsil məktəbinin IV-V siniflərində oxuyan 59 minə yaxın şagird və onların müəllimləri iştirak edir. Dördüncü siniflərdə test yoxlamasının aparılmasında əsas məqsəd onların ibtidai təhsil səviyyəsini hansı biliklə başa vurduqlarını öyrənməkdir. Şagirdlə yanaşı, bu həm də müəllimin əməyinə verilən qiymətdir.\n2009 - 2010-cu tədris ilində şəhərin ümumtəhsil məktəblərinin IV siniflərində riyaziyyat fənnindən test yoxlaması keçirilmiş və nəticələri müzakirə olunmuşdu. Bu nəticələrə əsasən məktəblərə müvafiq tapşırıqlar verilmiş, göstəricisi qənaətbəxş olmayan 70-ə yaxın ibtidai sinif müəllimi ixtisasartırma kursuna göndərilmişdi. Cari tədris ilində V sinifdə inkişaf dinamikasının öyrənilməsi məqsədilə həmin şagirdlərin də bilik səviyyələrinin yoxlanılması qərara alınıb.\nŞagirdlərin məntiqi təfəkkürünün formalaşmasında mühüm rol oynayan riyaziyyat fənni üzrə testlər hər birində 15 sual olmaqla 10 variantda tərtib edilib. Müəllimlər isə yalnız 1 variantda 15 test tapşırığını yerinə yetirəcəklər.\nSuallar Bakı Şəhəri üzrə Təhsil İdarəsi tərəfindən hazırlanıb. Həm Azərbaycan, həm də rus bölməsi üzrə hazırlanan variantlar eynidir və onlarda proqramdan kənar heç bir sual yoxdur. Yoxlama 45 dəqiqə müddətində keçiriləcək və başlamazdan öncə 10 dəqiqə ərzində nəzarətçi müəllimlər şagirdlərə cavab kartının doldurulma qaydalarını bir daha izah edəcəklər. Cavab kartları bu gün toplanaraq idarədə optik oxuyucu cihaz vasitəsilə yoxlanacaq və bir neçə günə nəticələr müəyyənləşdirilərək məktəblərə çatdırılacaq.\nSektor müdiri diqqətə çatdırdı ki, test yoxlamasının nəticələri adi yoxlama yazı işi kimi sinif jurnalına yazılacaq və yalnız yarımillik qiymətə təsir göstərəcək. Yüksək qiymət ala bilməyənlər heç bir problemlə üzləşməyəcək.\nSonra kütləvi informasiya vasitələrinin nümayəndələri yoxlamanın gedişini izləmək üçün sinif otaqlarına dəvət olundular.


“MFL Carlsberg Biznes Liqası”nın IV turu: “Soliton LTD” zirvəni itirdi, “Carlsberg”dən çətin qələbə – FOTO – VİDEO\nAzərbaycanın futbol üzrə ən böyük həvəskarlar liqası olan MFL tərəfindən ölkəmizdə fəaliyyət göstərən şirkətlər arasında keçirilən “MFL Carlsberg Biznes Liqası”nın 4-cü turunun oyunları keçirilib.\nQeyd edək ki, 4-cü tur A qrupunda liderin dəyişməsi ilə əlamətdar olub. Belə ki, lider “Soliton LTD” “Binə Aqro” komandasına 1:3 hesabı ilə məğlub olub. Bu imkandan məharətlə istifadə edən “White Smile Dental Clinic” “Avromed”ə 7:2 hesabı ilə qalib gələrək zirvəni ələ keçirib.\n“Aztelekom” – JTİ görüşü kifayət qədər gərgin alınıb. Sonda 3:2 hesabı ilə qalib gələn ikincilər meydandan üç xalla ayrımağı bacarıblar.\nB qrupunun liderlər növbəti qələbələrini qazanıblar. “Azersun” “Ruma Hotels”ə, “Zeytun Pharmaceuticals” “İSR Holding”ə, SOCAR isə “Norm Sement”ə qalib gəlib. “Go Sport” isə “PolatYol” la bərabərə qalaraq ikinci dəfə meydandan sülhlə ayrılıb.\n“Carlsberg” 3:2 hesabı ilə “AVT Logistics”, “Veysəloğlu” isə 4:3 hesabı ilə “Holcim FK” komandasını üstələyib.\nGoSport Baku komandasının kapitanı Vüqar Nuriyev bizə müsahibəsində MFL Biznes Liqası barədə fikirlərini bölüşdü. Həmin müsahibəni təqdim edirik.